open-index/open-wikipedia-markdown huggingface dataset:
লক্ষ্ণৌ চুক্তি

**লক্ষ্নৌ চুক্তি** () আছিল ভাৰতীয় জাতীয় কংগ্ৰেছ আৰু সৰ্বভাৰতীয় মুছলিম লীগৰ মাজত হোৱা একধৰণৰ চুক্তি বা বুজাবুজি৷ ১৯১৬ চনৰ ডিচেম্বৰ মাহত ভাৰতৰ লক্ষ্ণৌত অনুষ্ঠিত হোৱা দুয়োটা দলৰ এখন যুটীয়া বৈঠকত এই চুক্তি হয়৷ এই চুক্তিৰ জৰিয়তে দুয়োটা দলেই প্ৰাদেশিক বিধানমণ্ডলীত ধৰ্মীয় সংখ্যালঘুৰ প্ৰতিনিধিত্বক সমৰ্থন কৰে৷ মুছলিম লিগৰ নেতাসকলে স্বায়ত্বশাসিত ভাৰতৰ দাবী তুলি কংগ্ৰেছৰ আন্দোলনত অংশগ্ৰহণ কৰাৰ প্ৰতিশ্ৰুতিবদ্ধ হয়৷ এই চুক্তিটো প্ৰস্তুত কৰে কংগ্ৰেছৰ অম্বিকা চৰণ মজুমদাৰে৷ আনহাতে মুছলিম লীগৰ মহম্মদ আলী জিন্না তথা মহাত্মা গান্ধীয়ে এই বৈঠকত অংশ লয়৷ মহম্মদ আলী জিন্না ১৯১৬ চনত ভাৰতীয় জাতীয় কংগ্ৰেছ আৰু মুছলিম লীগ উভয়ৰে সদস্য আছিল৷  

ভাৰতীয় জনগণৰ পৰা অহা প্ৰচুৰ চাপত ব্ৰিটিছে ঘোষণা কৰিছিল যে তেওঁলোকে ভাৰতীয়ক সন্তুষ্ট কৰিবলৈ প্ৰয়াস কৰিব আৰু ইয়াৰ বাবে তেওঁলোকে কাৰ্যবাদী পৰিষদৰ অতি কমেও অৰ্ধাংশ সদস্যক নিৰ্বাচন কৰিব আৰু বিধান পৰিষদত নিৰ্বাচিত সদস্যৰ অধিকাংশকেই স্থান দিয়া হ'ব৷ কংগ্ৰেছ আৰু মুছলিম লীগ উভয়েই এই চুক্তি সমৰ্থন কৰিছিল৷ তেওঁলোকে উপলব্ধি কৰিছিল যে, ভৱিষ্যতে অধিক সুবিধা লাভৰ বাবে সহযোগিতাৰ প্ৰয়োজন হ'ব৷

লক্ষ্নৌ চুক্তিয়ে ভাৰতীয় জাতীয় কংগ্ৰেছৰ ভিতৰত থকা দুটা গুৰুত্বপূৰ্ণ গোট যথাক্ৰমে 'চৰম পন্থী' আৰু 'নৰম পন্থী'ৰ মাজত ঘনিষ্ঠতা বঢ়োৱাত সহায় কৰিছিল৷ চৰমপন্থীৰ নেতা আছিল লালা লাজপৎ ৰায়, বাল গঙ্গাধৰ তিলক আৰু বিপিন চন্দ্ৰ পাল৷ আনহাতে নৰম পন্থীৰ নেতা আছিল গোপাল কৃষ্ণ গোখলে (১৯১৫ চন, আমৃত্যু পৰ্যন্ত)৷ পৰৱৰ্তী সময়ত ইয়াৰ প্ৰতিনিধি হৈছিলগৈ মহাত্মা গান্ধী৷  যদিও বিশ বছৰৰ পাছত জিন্নাই মুছলিমসকলৰ বাবে পৃথক ৰাষ্ট্ৰৰ দাবী তুলিছিল, ১৯১৬ চন পৰ্যন্ত তেওঁ কংগ্ৰেছ আৰু লীগ উভয়ৰে সদস্য আছিল৷ তেওঁ তিলকৰ সতিৰ্থ আছিল আৰু তেওঁক 'হিন্দু-মুছলিম একতা'ৰ এগৰাকী দূত বুলি গণ্য কৰা হৈছিল৷ 

## ব্ৰিটিছৰ সমুখত ৰখা দাবীসমূহ
দুয়োটা দলেই ব্ৰিটিছৰ সমুখত কেইটামান উমৈহতীয়া দাবী তুলিছিল:
* পৰিষদসমূহত নিৰ্বাচিত আসনৰ সংখ্যা বৃদ্ধি কৰিব লাগে।
* পৰিষদত সংখ্যাগৰিষ্ঠতাৰ দ্বাৰা গৃহীত আইন/প্ৰস্তাৱবোৰ ব্ৰিটিছ চৰকাৰে বাধ্যতামূলক হিচাপে গ্ৰহণ কৰিব লাগে।
* প্ৰদেশত থকা সংখ্যালঘূক সুৰক্ষা দিব লাগে৷
* প্ৰতিখন প্ৰদেশকেই স্বায়ত্বশাসন প্ৰদান কৰিব লাগে৷
* ন্যায়পালিকাক কাৰ্যবাহীৰ পৰা পৃথক কৰিব লাগে৷
* কাৰ্যবাহী পৰিষদৰ অতিকমেও আধাসংখ্যক সদস্যক নিৰ্বাচিত কৰিব লাগে৷ আৰু বিধান পৰিষদত নিৰ্বাচিত সদস্যৰ সংখ্যাগৰিষ্ঠ থাকিব লাগে৷
## তথ্যউৎস

শ্ৰেণী:ভাৰতৰ স্বাধীনতা আন্দোলন
মণ্টাগ'-ছেমচফৰ্ড সংস্কাৰ

**মণ্টাগ'-ছেমচফৰ্ড সংস্কাৰ** () অথবা চমুকৈ ক'বলৈ গ'লে **মণ্ট-ফৰ্ড সংস্কাৰ** ঔপনিৱেশিক ব্ৰিটিছ চৰকাৰৰ দ্বাৰা গ্ৰহণ কৰা হৈছিল আৰু ইয়াৰ জৰিয়তে ব্ৰিটিছশাসিত ভাৰতত ক্ৰমান্বয়ে স্ব-শাসিত প্ৰতিষ্ঠান প্ৰৱৰ্তন কৰাৰ পদক্ষেপ লোৱা হৈছিল৷ এই সংস্কাৰসমূহৰ নামকৰণটো এডৱিন মণ্টাগ' আৰু লৰ্ড ছেমচফৰ্ডৰ আধাৰত কৰা হৈছিল৷ এডৱিন মণ্টাগ'য়ে ১৯১৭ চনৰ পৰা ১৯২২ চনলৈকে ভাৰতৰ ছেক্ৰেটাৰী অৱ ষ্টেট হিচাপে দায়িত্ব পালন কৰিছিল৷ আনহাতে লৰ্ড ছেমচফৰ্ডে ১৯১৬ চনৰ পৰা ১৯২১ চনলৈকে ভাৰতৰ ভাইচৰয় হিচাপে নিযুক্ত হৈছিল৷ এই সংস্কাৰসমূহ মণ্টাগ'-ছেমচফৰ্ড প্ৰতিবেদনত (১৯১৮ চনত প্ৰস্তুত কৰা) লিপিবদ্ধ কৰা হৈছিল৷ এই সংস্কাৰসমূহে ১৯১৯ চনৰ ভাৰত চৰকাৰ আইনৰ সাৰাংশটো গঠন কৰিছিল৷ এইবোৰ নীতি জড়িত হৈছিলগৈ সাংবিধানিক সংস্কাৰৰ লগত৷  এই আইনখনৰ গুৰুত্বপূৰ্ণ বৈশিষ্ট্যসমূহ আছিল:
১. সাম্ৰাজ্যিক বিধান পৰিষদত এতিয়াৰ পৰা দুখন সদন থাকিব: কেন্দ্ৰীয় বিধানসভা আৰু ৰাজ্য পৰিষদ৷
২. প্ৰদেশসমূহে *দ্বৈত শাসন প্ৰণালী* (Diarchy) অনুসৰণ কৰিব৷

১৯১৭ চনৰ শেষৰফালে, মণ্টাগ' ভাৰতলৈ আহি তেতিয়াৰ ভাইচৰয় লৰ্ড ছেমচফৰ্ড আৰু ভাৰতীয় সমূদায়ৰ নেতাসকলক লগ কৰিছিল৷ তেওঁলোকে ভাৰতত সীমিতভাৱে স্ব-চৰকাৰ আৰম্ভ কৰাৰ আলোচনা কৰিছিল৷ ইয়াৰ লগতে সংখ্যালঘূৰ সুৰক্ষাৰ বিষয়টোও আলোচিত হৈছিল৷ মণ্টাগ'ৱে ভূপেন্দ্ৰ নাথ বসু, ৰিচাৰ্ড হেলি-হাটছিনছন, উইলিয়াম ডিউক আৰু চাৰ্লছ ৰবাৰ্টছ সৈতে এখন প্ৰতিবেদন তৈয়াৰ কৰিছিল৷ 

প্ৰতিবেদনখন ১৯১৮ চনৰ ২৪ মে' আৰু ৭ জুনত কেবিনেটৰ সমুখত উপস্থাপন কৰা হৈছিল আৰু ১৯১৯ ভাৰত চৰকাৰ আইনত সংযুক্ত কৰা হৈছিল৷ ভোটাধিকাৰ সম্প্ৰসাৰিত কৰা হৈছিল৷ কেন্দ্ৰীয় আৰু প্ৰাদেশিক বিধান পৰিষদসমূহক কৰ্তৃত্বৰ বৰ্ধন ঘটোৱা হৈছিল, কিন্তু ভাইচৰয়জন কেৱল লণ্ডনৰ ওচৰতেই দায়বদ্ধ আছিল।
## ভাৰতত প্ৰতিক্ৰিয়া
প্ৰথমখন বিশ্বযুদ্ধত অনেক ভাৰতীয়ই ব্ৰিটিছৰ সৈতে যুঁজত নামিছিল৷ সেয়েহে তেওঁলোকে অধিক শিথিলতাৰ আশা কৰি আছিল৷ ভাৰতীয় জাতীয় কংগ্ৰেছ আৰু সৰ্বভাৰতীয় মুছলিম লীগ স্ব-শাসনৰ দাবী তুলি ইতিমধ্যেই একত্ৰিত হৈছিল৷ ১৯১৯ চনৰ সংস্কাৰসমূহে ভাৰতৰ ৰাজনৈতিক দাবীবোৰ পূৰণ কৰা নাছিল৷ ব্ৰিটিছসকলে ভাৰতীয়ৰ বিৰোধিতা দমন কৰে৷ ইয়াৰ লগতে ১৯১৯ চনত প্ৰৱৰ্তন কৰা ৰাওলাট আইনৰ জৰিয়তে সংবাদ-মাধ্যম আৰু চলাচলৰ ওপৰত থকা প্ৰতিবন্ধকতা পুনৰ প্ৰণয়ন কৰা হয়। ভাৰতীয় সদস্যসকলৰ সৰ্বসন্মত বিৰোধিতাৰে এই পদক্ষেপবোৰক বিধান পৰিষদলৈ লৈ যোৱা হৈছিল৷ জিন্নাকে ধৰি পৰিষদৰ কেইবাজনো সদস্যই প্ৰতিবাদত পদত্যাগ কৰিছিল। এই পদক্ষেপবোৰ সমগ্ৰ ভাৰততে পৰিলক্ষিত হৈছিল৷ ব্ৰিটিছৰ যুদ্ধপ্ৰচেষ্টাত ভাৰতীয় জনগণে প্ৰদান কৰা শক্তিশালী সমৰ্থনৰ বিশ্বাসঘাতকতা হিচাপে ইয়াক গণ্য কৰা হৈছিল৷ 
## তথ্যসূত্ৰ
ৰাজনাৰায়ণ মিশ্ৰ

**ৰাজনাৰায়ণ মিশ্ৰ** () আছিল এগৰাকী ভাৰতীয় সমাজবাদী আৰু ভাৰতীয় স্বাধীনতা আন্দোলনৰ সংগ্ৰামী যোদ্ধা৷ ১৯৪৪ চনৰ ৯ ডিচেম্বৰত তেওঁ ব্ৰিটিছ শাসনৰ পৰা অন্তিমটো মৃত্যুদণ্ডৰ ৰায় পাইছিল৷ ইষ্ট ইণ্ডিয়া কোম্পানীয়ে ১৯২৪ চনত ছাৰ ৰবাৰ্ট উইলিয়াম ডগলাছ উইলোবিলৈ উচৰ্গা কৰি উইলোবি স্মাৰক ভৱন নিৰ্মাণ কৰিছিল৷ তেখেত আছিল খেৰিৰ উপায়ুক্ত৷ ১৯২০ চনৰ ২৬ আগষ্ট তাৰিখে তেওঁক হত্যা কৰা হৈছিল৷ ব্ৰিটিছ শাসকে ভাৰতীয় স্বাধীনতা সংগ্ৰামী নাছিৰুদ্দিন মৌজি নাগাৰ আৰু ৰাজনাৰায়ণ মিশ্ৰক উপায়ুক্তজনক গুলীয়াই হত্যা কৰাৰ অভিযোগত গ্ৰেপ্তাৰ কৰে আৰু ফাঁচীকাঠত ওলোমোৱাৰ আদেশ জাৰী কৰে৷  ১৯৩৬ চনৰ ২৬ এপ্ৰিল তাৰিখে *উইলোবি স্মাৰক পুথিভঁৰাল* স্থাপিত হয়৷ উল্লেখযোগ্য যে, ১৯২৪ চনত নিৰ্মাণ কৰা উইলোবি স্মাৰক ভৱনটি শেহতীয়াকৈ *নাছিৰুদ্দিন স্মাৰক ভৱন* হিচাপে নামাংকিত কৰা হৈছে৷ 
## তথ্যসূত্ৰ
ৰকিবুল হুছেইন

**ৰকিবুল হুছেইন** হৈছে অসমৰ এগৰাকী ৰাজনীতিবিদ। বৰ্তমান তেওঁ নগাঁও জিলাৰ চামগুৰি সমষ্টিৰ বিধায়ক আৰু ধুবুৰী (লোকসভা সমষ্টি)ৰ সাংসদ। ২০১৬ চনলৈকে তেওঁ প্ৰয়াত তৰুণ গগৈ নেতৃত্বাধীন কংগ্ৰেছ চৰকাৰত মন্ত্ৰীও আছিল। ২০০১ চনৰ পৰা ২০২১ চনলৈকে অসম বিধানসভালৈ একেৰাহে পাঁচটা কাৰ্যকালৰ বাবে তেওঁ নিৰ্বাচিত হৈছে।

## তথ্য সংগ্ৰহ

শ্ৰেণী:অসমৰ ৰাজনীতিক
গান্ধী মেণ্ডেলা পুৰস্কাৰ

**গান্ধী মেণ্ডেলা পুৰস্কাৰ** () হৈছে এটা অতি সন্মানীয় আন্তৰ্জাতিক পুৰস্কাৰ৷ এই পুৰস্কাৰৰ জৰিয়তে গান্ধীবাদ আৰু নেলছন মেণ্ডেলাৰ আদৰ্শক প্ৰচাৰ কৰা হয়৷ বিচাৰকৰ আসন শুৱনি কৰা বিশিষ্ট আইনজ্ঞ কে.জি. বালকৃষ্ণণ, ন্যায়াধীশ দীপক মিশ্ৰ, কেদাৰ নাথ উপাধ্যায়, এম ডি তফজ্জুল ইছলাম, জ্ঞান সুধা মিশ্ৰৰ দ্বাৰা বঁটাপ্ৰাপকৰ নাম নিৰ্বাচিত কৰা হয়৷ এই বঁটাটো ২০১৯ চনত প্ৰতিষ্ঠা কৰা হৈছিল৷ বঁটা প্ৰৱৰ্তন কৰিছিল "ইণ্টাৰএক্টিভ ফ'ৰাম অন ইণ্ডিয়ান ইক'ন'মি" আৰু "দ্য গান্ধী মেণ্ডেলা ফাউণ্ডেছনে"৷  এই পুৰস্কাৰটো প্ৰতি বছৰে মুঠ সাতটা শিতানত প্ৰদান কৰা হয় আৰু সাধাৰণতে এছিয়া তথা আফ্ৰিকান দেশৰ ৰাষ্ট্ৰপতি, উপ-ৰাষ্ট্ৰপতি, প্ৰধান মন্ত্ৰী অথবা কোনো প্ৰখ্যাত আন্তৰ্জাতিক ব্যক্তিত্বই উক্ত পুৰস্কাৰ প্ৰদান কৰে৷ 

পুৰস্কাৰ প্ৰদান সমাৰোহ প্ৰতি বছৰৰ ১৮ জুলাই (নেলছন মেণ্ডেলাৰ জন্ম দিৱস) আৰু ২ অক্টোবৰ (মহাত্মা গান্ধীৰ জন্ম দিৱস)ত অনুষ্ঠিত হয়৷

মহাত্মা গান্ধী আৰু নেলছন মেণ্ডেলা আছিল কুৰি শতিকাত বৰ্ণবাদ আৰু ঔপনিৱেশিক শাসনৰ বিৰোধ কৰা দুগৰাকী স্মৰণীয় ব্যক্তি৷ দুয়োগৰাকীকেই দুয়োখন দেশত পিতৃৰূপে গণ্য কৰা হয়৷ 
## বিচাৰক মণ্ডলী
* ন্যায়াধীশ কে.জি বালকৃষ্ণণ (ভাৰতৰ প্ৰাক্তন মুখ্য ন্যায়াধীশ আৰু NHRCৰ প্ৰাক্তন অধ্যক্ষ)
* ন্যায়াধীশ দীপক মিশ্ৰ (ভাৰতৰ প্ৰাক্তন মুখ্য ন্যায়াধীশ)
* ন্যায়াধীশ কেদাৰ নাথ উপাধ্যায় (নেপালৰ প্ৰাক্তন মুখ্য ন্যায়াধীশ আৰু NHRCনেপালৰ প্ৰাক্তন অধ্যক্ষ)
* ন্যায়াধীশ এম ডি তফজ্জুল ইছলাম (নেপালৰ প্ৰাক্তন মুখ্য ন্যায়াধীশ)
* ন্যায়াধীশ জ্ঞান সুধা মিশ্ৰ (সৰ্বোচ্চ ন্যায়ালয়ৰ প্ৰাক্তন ন্যায়াধীশ)

(NHRC-National Human Rights Commission of India, ভাৰতৰ ৰাষ্ট্ৰীয় মানৱাধিকাৰ আয়োগ)
## তথ্যসূত্ৰ

শ্ৰেণী:আন্তঃৰাষ্ট্ৰীয় বঁটাসমূহ
হিন্দুস্তান জিন্দাবাদ

**হিন্দুস্তান জিন্দাবাদ** () হৈছে এটা হিন্দুস্তানী ব্যাকাংশ বা খণ্ড-বাক্য আৰু যুদ্ধকালীন হুংকাৰ (battle cry)৷ ভাৰতৰ প্ৰতি প্ৰদৰ্শন কৰা দেশপ্ৰেমমূলক বক্তব্য আৰু যোগাযোগৰ ক্ষেত্ৰত ভাৰতত এইটো ব্যাকাংশ সততে ব্যৱহৃত হয়৷ ইয়াৰ অৰ্থ হৈছে-*ভাৰত দীৰ্ঘায়ু হওক*৷ এইটো এটা ৰাষ্ট্ৰীয়তাবাদী শ্ল'গান৷ প্ৰাক্-ঔপনিৱেশিক ভাৰতৰ কৃষক বিদ্ৰোহৰ কিছুমান ৰাষ্ট্ৰীয়তাবাদী আন্দোলনত এই শ্লোগান সততে দিয়া হৈছিল৷ শ্লোগানৰ আন কিছুমান বিবিধতা হৈছে *জয় হিন্দ* আৰু *ভাৰত জিন্দাবাদ*৷ এনেধৰণৰ শ্লোগানসমূহ ভাৰতে ক্ৰিকেট খেলত অংশ লোৱাৰ মুহূৰ্ততো শুনিবলৈ পোৱা যায়৷

## ব্যুৎপত্তি
**হিন্দুস্তান** শব্দটোৱে ১৯৪৭ চনৰ পৰৱৰ্তী ভাৰত গণতন্ত্ৰক বুজাইছে৷ ইয়াক পুৰণি পাৰ্চী শব্দ "হিন্দু"ৰ পৰা গ্ৰহণ কৰা হৈছে বুলি বিশ্বাস কৰা হৈছে৷ যিটো শব্দৰ আকৌ উৎপত্তিস্থল হৈছে সংস্কৃত ভাষাৰ *সিন্ধু*৷ সিন্ধুৱে সিন্ধু নদীক বুজায়৷ প্ৰাচীন পাৰ্চিয়ানসকলে সিন্ধু নদীৰ বাহিৰত থকা লোকসকলক "Hinduš" বুলি অভিহিত কৰিছিল৷ এই শব্দটোৰ পাছত এভেষ্টানীয় শব্দ *stān (সংস্কৃত মূলৰ "sthān"ৰ একগোত্ৰীয়, যাৰ অৰ্থ হৈছে-ঠাই) সংযুক্ত হৈ হিন্দুস্তান হৈ পৰিল৷  অৰ্থাৎ হিন্দুস্তানৰ অৰ্থ হৈছে-সিন্ধুৰ সিপাৰে (পাৰ্ছিয়াৰ পৰা) থকা ভূমি৷ 

*জিন্দাবাদ'' হৈছে উৰ্দু আৰু পাৰ্চী অনুসৰ্গ, যাক সাধাৰণতে মানুহ বা দেশৰ নামৰ পিছত সংযুক্ত কৰা হয়৷ ইয়াৰ দ্বাৰা বিজয়, দেশভক্তি আৰু কোনোবা সময়ত প্ৰাৰ্থনাক বুজোৱা হয়৷
## তথ্যসূত্ৰ

শ্ৰেণী:শ্লোগান
ভেল্লোৰ বিদ্ৰোহ

**ভেল্লোৰ বিদ্ৰোহ** () নাইবা ভেল্লোৰ বিপ্লৱ (১০ জুলাই ১৮০৬) আছিল ইষ্ট ইণ্ডিয়া কোম্পানীৰ বিৰুদ্ধে ভাৰতীয় চিপাহীৰ দ্বাৰা বৃহৎ সংখ্যাত সূচনা হোৱা প্ৰথম পৰ্যায়ৰ হিংসাত্মক সংগ্ৰাম৷ ইয়াৰ পিছত প্ৰায় অৰ্ধ শতিকাৰ পিছত ১৮৫৭ চনত চিপাহী বিদ্ৰোহ আৰম্ভ হয়৷ ভেল্লোৰ বিদ্ৰোহৰ সূচনা হৈছিল দক্ষিণ ভাৰতীয় চহৰ ভেল্লোৰত৷ এই বিদ্ৰোহ সম্পূৰ্ণ এটা দিন জাৰি থাকে৷ বিদ্ৰোহীসকলে ভেল্লোৰ দূৰ্গ দখল কৰে আৰু ২০০জন ব্ৰিটিছ সৈন্যক হতাহত কৰে৷ এই বিদ্ৰোহটো আৰ্কোট ভেল্লোৰৰ অশ্বাৰোহী আৰু কামান বাহিনীৰ দ্বাৰা দমন কৰা হৈছিল৷ বিদ্ৰোহীসকলৰ প্ৰায় ৩০০ গৰাকী বিদ্ৰোহীৰ মৃত্যু হৈছিল৷ একাংশ চিপাহীক কৰ্ট মাৰ্শ্বেল কৰা হৈছিল৷

উক্ত বিদ্ৰোহৰ তাৎক্ষণিক কাৰণ হিচাপে চিপাহীৰ পৰিৱৰ্তিত পোছাকৰ দিশটো উনুকিয়াব পাৰি৷  ১৮০৫ চনৰ নৱেম্বৰ মাহত এই সিদ্ধান্তটো লোৱা হৈছিল৷ হিন্দুসকলক তেওঁলোকৰ কপালত পৰম্পৰাগত ধৰ্মীয় চিহ্ন আঁকিবলৈ বাধা দিয়া হৈছিল আৰু মুছলিমসকলক দাড়ি খুৰাবলৈ আৰু মোছ কাটিবলৈ নিৰ্দেশ দিয়া হৈছিল৷  ইয়াৰ লগতে মাদ্ৰাছ আৰ্মীৰ সেনাধ্যক্ষ জেনেৰেল ছাৰ জন ক্ৰেডকে এটা ঘূৰণীয়া টুপি পিন্ধিবলৈ নিৰ্দেশ দিছিল৷ নতুনকৈ সংযোজিত হোৱা এই শিৰস্ত্ৰাণটোত চামৰাৰ টুকুৰা আছিল আৰু প্ৰচলিত পাগুৰিৰ ব্যৱহাৰ পৰিহাৰ কৰা হৈছিল৷ এই সিদ্ধান্তটোৱে হিন্দু আৰু মুছলমান চিপাহীৰ অনুভূতিত আঘাত হানে৷ 

এই পৰিৱৰ্তনসমূহে মানুহৰ "সৈনিকৰ ৰূপ"টো উন্নত কৰিবলৈ প্ৰয়াস কৰা হৈছিল, কিন্তু ইয়াৰ ফলত ভাৰতীয় সৈন্যৰ মাজত গভীৰ অসন্তুষ্টিৰহে সৃষ্টি কৰিছিল৷ ১৮০৬ চনৰ মে' মাহত নতুন নিয়মৰ বিৰোধিতা কৰা কেইজনমান বিদ্ৰোহীক মাদ্ৰাছৰ ছেইণ্ট জৰ্জ দূৰ্গলৈ পঠিওৱা হৈছিল৷ এই দুয়োজন হিন্দু আৰু মুছলিম ব্যক্তিক নবৈটা চাবুকৰ কোব শোধোৱা হৈছিল আৰু আৰ্মীৰ পৰা অপসাৰণ কৰা হৈছিল৷ ঊনৈশজন চিপাহীৰ বাবে ৫০টা চাবুকৰ কোবৰ শাস্তি ঘোষণা কৰা হৈছিল, কিন্তু তেওঁলোকে ইষ্ট ইণ্ডিয়া কোম্পানীৰ পৰা 'ক্ষমা' লাভ কৰিছিল৷ 
## তথ্যসূত্ৰ

## বাহ্যিক সংযোগ

শ্ৰেণী:ভাৰতৰ বিদ্ৰোহ
শ্বেৰ-এ-হিন্দ

**শ্বেৰ-এ-হিন্দ** (; টাইগাৰ অফ ইণ্ডিয়া) আছিল ১৯৪৩ চনত ছিংগাপুৰত স্থাপিত ইম্পেৰিয়েল জাপানী সমৰ্থিত আজাদ হিন্দ চৰকাৰৰ দ্বাৰা প্ৰদান কৰা সৰ্বোচ্চ সামৰিক সন্মান। প্ৰথমে নাজী জাৰ্মানীত সুভাষ চন্দ্ৰ বসুৰ দ্বাৰা স্থাপিত এই বঁটা পিছলৈ দক্ষিণ পূব এছিয়াত ভাৰতীয় ৰাষ্ট্ৰীয় সেনাৰ সৈন্যসকলকো প্ৰদান কৰা হয়। যুঁজত অস্ত্ৰ লৈ প্ৰদৰ্শন কৰা বীৰত্বৰ বাবে বা যুদ্ধ বিহীন পৰিস্থিতিত প্ৰদৰ্শন কৰা বীৰত্বৰ বাবে এই বঁটা প্ৰদান কৰা হৈছিল। বৰ্তমান এই বঁটা অপ্ৰচলিত অৱস্থাত আছে। 

## বঁটা লাভ কৰোঁতা
এই বঁটা লাভ কৰা ব্যক্তি সকলোৰে নাম জ্ঞাত নহয়। ইয়াৰে তিনিগৰাকী হৈছে:
*কেপ্টেইন বাৰু সিং, 
*কেপ্টেইন কুঁৱল সিং আৰু 
*কেপ্টেইন গণেশী লাল

## তথ্যসূত্ৰ

## বাহ্যিক সংযোগ
*Awards
*History 

শ্ৰেণী:সামৰিক বঁটা
ভূপেন্দ্ৰ নাথ বসু

**ভূপেন্দ্ৰ নাথ বসু** (; ১৩ জানুৱাৰী ১৮৫৯ - ১৩ ছেপ্টেম্বৰ ১৯২৪) এগৰাকী ভাৰতীয় ৰাজনীতিবিদ আৰু ১৯১৪ চনত ভাৰতীয় জাতীয় কংগ্ৰেছৰ সভাপতি আছিল।

## প্ৰাৰম্ভিক জীৱন
ভূপেন্দ্ৰনাথ বসু ১৮৫৯ চনত পশ্চিমবঙ্গৰ খানাকুলৰ ৰাধানগৰ গাঁৱত জন্মগ্ৰহণ কৰিছিল। তেওঁ ১৮৭৫ চনত খানাকুলৰ কৃষ্ণনগৰ স্কুলত ভৰ্তি হয়। তাৰপিছত তেওঁ ১৮৮০ চনত কলকতাৰ প্ৰেচিডেন্সি কলেজৰ পৰা স্নাতক ডিগ্ৰী অৰ্জন কৰে। তেওঁ ১৮৮১ চনত স্নাতকোত্তৰ ডিগ্ৰী আৰু ১৮৮৩ চনত আইনৰ ডিগ্ৰী সম্পূৰ্ণ কৰে। তেওঁ আইন প্ৰতিষ্ঠান বি.এন. বসু এণ্ড কোম্পানী প্ৰতিষ্ঠা কৰিছিল, যাৰ কাৰ্যালয় বৰ্তমান কলকতাৰ টেম্পল চেম্বাৰত অৱস্থিত।

## কৰ্মজীৱন
ভূপেন্দ্ৰনাথ বসু ১৯০৪ চনৰ পৰা ১৯১০ চনলৈকে বেঙ্গল বিধানমণ্ডলীৰ সদস্য আছিল। সেই সময়তে তেওঁ জাতীয়তাবাদী আন্দোলনৰ সৈতে জড়িত হৈ পৰিছিল। ১৯০৫ চনত তেওঁ ময়মনসিংহত অনুষ্ঠিত হোৱা বেঙ্গল প্ৰাদেশিক সন্মিলনৰ সভাপতিত্ব গ্ৰহণ কৰিছিল।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ৰাজনীতিবিদ
গান্ধী সংস্থা

**গান্ধী সংস্থা** () হৈছে যুক্তৰাজ্যত থকা এটি স্বেচ্ছাসেৱী সংগঠন৷ তেওঁলোকে মহাত্মা গান্ধীৰ কৰ্ম আৰু চিন্তা-দৰ্শনক কেতবোৰ শৈক্ষিক কাৰ্যসূচী আৰু কাৰ্যাৱলীৰ জৰিয়তে প্ৰসাৰ কৰাৰ প্ৰয়াস কৰি আহিছে৷ 
## লক্ষ্য আৰু কাৰ্যপ্ৰণালী
অভিযানৰ অংশ হিচাপে গান্ধী সংস্থাই যুদ্ধ আৰু আগ্ৰাসনৰ পৰিৱৰ্তে অহিংসাৰ প্ৰচাৰত অগ্ৰাধিকাৰ দিছে৷ আত্মনিৰ্ভৰশীলতা, সহযোগিতা আৰু বিশ্বাসযোগ্যতা সংস্থাপিত কৰাটো তেওঁলোকৰ আন এটা লক্ষ্য৷ সংস্থাৰ মূল কাৰ্যাৱলীসমূহৰ ভিতৰত এখন ত্ৰৈমাসিক সংবাদপত্ৰিকা আৰু তিনিটা বাৰ্ষিক অনুষ্ঠানৰ বিষয়ে উল্লেখ কৰিব পাৰি৷ এইকেইটা অনুষ্ঠান হৈছে- এটা বহুবিশ্বাসভাজনতা সেৱা (a Multifaith Service), এখন গ্ৰীষ্মকালীন বিদ্যালয় আৰু এটা বাৰ্ষিক বক্তৃতা৷ ১৯৮৫ চনৰ পৰা আৰম্ভ হৈ থকা বাৰ্ষিক বক্তৃতাৰ অনুষ্ঠানত ২০১৯ চনত মহাত্মা গান্ধীৰ নাতি গোপালকৃষ্ণ গান্ধীয়ে "Atonement in politics. Perspectives from Gandhi" শীৰ্ষক বক্তৃতা প্ৰদান কৰে৷ তেওঁলোকৰ সংবাদপত্ৰিকাখনক "The Gandhi Way" (গান্ধীৰ পথেদি) বুলি কোৱা হয়৷

২০০৮ চনত গান্ধী সংস্থাই অহিংসাৰ এক মহোৎসৱ আয়োজন কৰাত উদ্যোগ লৈছিল৷ মহোৎসৱৰ অংশ হিচাপে ব্ৰিটিছ পুথিভঁৰালে "দ্য লাইফ অৱ গান্ধী" নামেৰে এখন ভ্ৰাম্যমাণ প্ৰদৰ্শনীৰ (travelling exhibition)ৰ শুভাৰম্ভ কৰিছিল৷ ছটা পেনেলে গান্ধীজীৰ ছটাকৈ দিশত দৃষ্টিপাত কৰিছিল: অহিংসা আৰু জৈনধৰ্মৰ প্ৰভাৱ, দক্ষিণ আফ্ৰিকাৰ গান্ধীৰ কৰ্ম, গান্ধীৰ দৰ্শন, অসহযোগ, ভাৰত ত্যাগ আৰু ভাৰতৰ স্বাধীনতা আন্দোলন৷
## তথ্যসূত্ৰ
আৰ্ডেম পাটাপুটিয়ান

**আৰ্ডেম পাটাপুটিয়ান** (, জন্ম ১৯৬৭) এজন আৰ্মেনিয়ান-আমেৰিকান আণৱিক জীৱবিজ্ঞানী, স্নায়ুবিজ্ঞানী আৰু ন'বেল বঁটা বিজয়ী। তেওঁ চাপ, মেন্থল আৰু উষ্ণতা চিনাক্ত কৰা পিআইইজেডঅ'১, পিআইইজেডঅ'২, আৰু টিআৰপিএম৮ ৰিচেপ্টৰৰ বিশেষত্ব চিহ্নিত কৰাৰ বাবে জনাজাত। পাটাপুটিয়ান এজন স্নায়ুবিজ্ঞানৰ অধ্যাপক আৰু কেলিফৰ্ণিয়াৰ লা জোলাৰ স্ক্ৰিপছ ৰিচাৰ্চৰ হাৱাৰ্ড হিউজেছ চিকিৎসা প্ৰতিষ্ঠানৰ অনুসন্ধানকাৰী। ২০২১ চনত তেওঁ উষ্ণতা আৰু স্পৰ্শৰ বাবে ৰিচেপ্টৰৰ আৱিষ্কাৰৰ বাবে ডেভিদ জুলিয়াছৰ সৈতে যুটীয়াভাৱে শৰীৰতত্ত্ব বা ঔষধৰ ন'বেল বঁটা লাভ কৰে।

## প্ৰাৰম্ভিক জীৱন আৰু শিক্ষা
১৯৬৭ চনত লেবাননৰ ৰাজধানী বেইৰুতত আৰ্ডেম পাটাপুটিয়ানত জন্ম হৈছিল। ১৯৮৬ চনত আমেৰিকালৈ প্ৰব্ৰজন কৰাৰ আগতে তেওঁ আমেৰিকান ইউনিভাৰ্চিটি অৱ বেইৰুতত অধ্যয়ন কৰিছিল। তেওঁ ১৯৯০ চনত লছ এঞ্জেলছৰ কেলিফৰ্নিয়া বিশ্ববিদ্যালয়ৰ পৰা কোষ আৰু বিকাশমূলক জীৱবিজ্ঞানত স্নাতক ডিগ্ৰী আৰু ১৯৯৬ চনত কেলিফৰ্ণিয়া ইনষ্টিটিউট অৱ টেকন'লজীৰ পৰা জীৱবিজ্ঞানত পিএইচডি ডিগ্ৰী লাভ কৰে। এজন পোষ্টডক্টৰেল ফেল' হিচাপে পাটাপুটিয়ানে লুই এফ ৰিচাৰ্ডৰ সৈতে চান ফ্ৰান্সিস্কোৰ কেলিফৰ্নিয়া বিশ্ববিদ্যালয়ত গৱেষণা কৰিছিল। ২০০০ চনত তেওঁ স্ক্ৰিপছ ৰিচাৰ্চ ইনষ্টিটিউটৰ সহকাৰী অধ্যাপক পদত অধিষ্ঠিত হয়। ২০০০ চনৰ পৰা ২০১৪ চনৰ ভিতৰত তেওঁ নোভাৰ্টিছ গৱেষণা ফাউণ্ডেচনৰ বাবে অতিৰিক্ত গৱেষণাৰ পদবী লাভ কৰিছিল। ২০১৪ চনৰ পৰা পাটাপুটিয়ান হাৱাৰ্ড হিউজেছ মেডিকেল ইনষ্টিটিউটৰ এজন অনুসন্ধানকাৰী হিচাপে কৰ্মৰত অৱস্থাত আছে।

## গৱেষণা
আৰ্ডেম পাটাপুটিয়ানৰ গৱেষণাৰ মুখ্য বিষয় হৈছে উষ্ণতা আৰু স্পৰ্শৰ বাবে জৈৱিক ৰিচেপ্টৰ বা নচিচেপচন। দীৰ্ঘম্যাদী বিষকে ধৰি বিভিন্ন ৰোগৰ চিকিৎসা বিকশিত কৰিবলৈ তেওঁৰ গৱেষণাৰ পৰা প্ৰাপ্ত জ্ঞান প্ৰয়োগ কৰা হৈছে।  তেওঁৰ আৱিষ্কাৰবোৰে পৰা গম পোৱা গৈছে যে উত্তাপ আৰু যান্ত্ৰিক শক্তিয়ে কেনেদৰে স্নায়ুৰ আৱেগ সৃষ্টি কৰে। তেওঁ চেন্সৰৰ সংকেত ৰূপান্তৰৰ ওপৰত গৱেষণা কৰিছে। তেওঁ উষ্ণতা, যান্ত্ৰিক শক্তি বা বৰ্ধিত কোষৰ পৰিমাণৰ দ্বাৰা সক্ৰিয় হোৱা নভেল আয়ন চেনেল আৰু ৰিচেপ্টৰ চিনাক্তকৰণত গুৰুত্বপূৰ্ণ অৱদান আগবঢ়াইছে। পাটাপুটিয়ান আৰু সহকৰ্মীসকলে গৱেষণাৰ জৰিয়তে দেখুৱাবলৈ সক্ষম হৈছিল যে এই আয়ন চেনেলবোৰে উষ্ণতাৰ সংবেদন, স্পৰ্শৰ সংবেদন, প্ৰোপ্ৰিওচেপচন, বিষৰ সংবেদন আৰু ভাস্কুলাৰ টোনৰ নিয়ন্ত্ৰণত এক অসামান্য ভূমিকা পালন কৰে। শেহতীয়া গৱেষণা অনুসৰি মেকানোচেন্সিভ আয়ন চেনেলবোৰ চিনাক্ত আৰু বিশেষত্ব দিবলৈ কাৰ্যকৰী জিনোমিক্স কৌশল ব্যৱহাৰ কৰা হয়। ইয়াক মেকানোট্ৰেন্সডাক্টচন বোলে।

## বঁটা আৰু সন্মান
আৰ্ডেম পাটাপুটিয়ানে তেওঁৰ গৱেষণাৰ বাবে বহুতো বঁটা আৰু সন্মান লাভ কৰাৰ লগতে কেইবাটাও গৱেষণাৰ সংস্থাৰ লগত জড়িত। তেওঁ ২০১৬ চনৰ পৰা আমেৰিকান এছ'চিয়েচন ফৰ দা এডভান্সমেণ্ট অৱ চাইন্সৰ সভ্য, ২০১৭ চনৰ পৰা ৰাষ্ট্ৰীয় বিজ্ঞান একাডেমীৰ সদস্য আৰু ২০২০ চনৰ পৰা আমেৰিকান একাডেমী অফ আৰ্টছ এণ্ড চাইন্সেছৰ সদস্য পদত অধিষ্ঠিত আছে। ২০১৭ চনত পাটাপুটিয়ানে ডব্লিউ এল্ডেন স্পেন্সাৰ বঁটা, ২০১৯ চনত ৰোজেনষ্টিয়েল বঁটা, ২০২০ চনত স্নায়ুবিজ্ঞানৰ বাবে কাৱলি বঁটা আৰু জীৱবিজ্ঞান/জৈৱঔষধত বিবিভিএ ফাউণ্ডেচন ফ্ৰণ্টিয়াৰ্ছ অৱ নলেজ বঁটা লাভ কৰিছিল।

২০২১ চনত তেওঁক উষ্ণতা আৰু স্পৰ্শৰ বাবে ৰিচেপ্টৰৰ আৱিষ্কাৰৰ বাবে ডেভিদ জুলিয়াছৰ সৈতে যুটীয়াভাৱে শৰীৰতত্ত্ব বা ঔষধৰ ন'বেল বঁটা প্ৰদান কৰা হৈছিল।

## তথ্য উৎস

## বাহ্যিক সংযোগ
* ৰিচাৰ্চৰ ৱেবচাইটত আৰ্ডেম পাটাপুটিয়ান
* পাটাপুটিয়ান পৰীক্ষাগাৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:জীৱবিজ্ঞানী
শ্ৰেণী:চিকিৎসা বিজ্ঞানৰ ন'বেল বঁটা বিজয়ী
জৰ্জিঅ' পাৰিচি

**জৰ্জিঅ' পাৰিচি**(; জন্ম ৪ আগষ্ট ১৯৪৮) এগৰাকী ইটালিয়ান তাত্ত্বিক পদাৰ্থবিজ্ঞানী। তেওঁ গৱেষণাৰ ক্ষেত্ৰত কোৱাণ্টাম ক্ষেত্ৰ তত্ত্ব, পৰিসাংখ্যিক বলবিজ্ঞান আৰু জটিল প্ৰণালীৰ ওপৰত গুৰুত্ব দিছে। পাৰিচিৰ সৰ্বশ্ৰেষ্ঠ অৱদান হৈছে গুইডো এলটাৰেলিৰ সৈতে যুটীয়াভাৱে আৱিষ্কাৰ কৰা পাৰ্টন ঘনত্বৰ বাবে কিউচিডি বিৱৰ্তন সমীকৰণ, স্পিন গ্লাছৰ শ্বেৰিংটন-কিৰ্কপেট্ৰিক মডেলৰ সঠিক সমাধান, বৰ্ধিত আন্তঃপৃষ্ঠৰ গতিশীল মাপ বৰ্ণনা কৰা কাৰ্দাৰ-পাৰিচি-ঝাং সমীকৰণ আৰু চৰাইৰ ঘূৰ্ণী জাকৰ অধ্যয়ন। কিউচিডি বিৱৰ্তন সমীকৰণক এলটাৰেলি-পাৰিচি বা ডিজিএলএপি সমীকৰণ বুলিও জনা যায়। জটিল প্ৰণালীৰ তত্ত্বত গুৰুত্বপূৰ্ণ অৱদানৰ বাবে তেওঁ ক্লাউছ হেচেলমান আৰু চিউকুৰো মানাবেৰ সৈতে যুটীয়াভাৱে ২০২১ চনৰ পদাৰ্থ বিজ্ঞানৰ নবেল বঁটা লাভ কৰে। বিশেষকৈ "পাৰমাণৱিকৰ পৰা গ্ৰহীয় মাপলৈ ভৌতিক প্ৰণালীৰ আন্তঃক্ৰিয়া আৰু তাৰতম্যৰ আৱিষ্কাৰ"ৰ বাবে জৰ্জিঅ' পাৰিচিলৈ বঁটাটোৰ অৰ্ধাংশ প্ৰদান কৰা হৈছে। আন দুগৰাকী বঁটাবিজয়ী বিজ্ঞানী ক্ৰমে চিউকুৰো মানাবে আৰু ক্লাউছ হেচেলমানে ন'বেল বঁটাৰ মুঠ ধনৰাশিৰ এক চতুৰ্থাংশকৈ লাভ কৰিব। 
## জীৱন-জীৱিকা
১৯৭০ চনত নিকোলা কেবিব্বোৰ তত্ত্বাৱধানত জৰ্জিঅ' পাৰিচিয়ে ৰোম লা চেপিয়েঞ্জা বিশ্ববিদ্যালয়ৰ পৰা ডিগ্ৰী লাভ কৰে। তেওঁ লেবৰেটৰী নাজিওনালি দি ফ্ৰাস্কাটি (১৯৭১-১৯৮১)ৰ গৱেষক আৰু কলম্বিয়া বিশ্ববিদ্যালয় (১৯৭৩-১৯৭৪)ৰ ইনষ্টিটিউট ডেচ হাউটচ এটুডেচ চাইণ্টিফিক্স (১৯৭৬-১৯৭৭), আৰু একোলি নৰ্মাল চুপেৰিউৰ (১৯৭-১৭৭-১৭)ৰ এজন পৰিদৰ্শন বিজ্ঞানী আছিল। ১৯৮১ চনৰ পৰা ১৯৯২ চনলৈকে তেওঁ ৰোম বিশ্ববিদ্যালয়ৰ তাত্ত্বিক পদাৰ্থ বিজ্ঞানৰ অধ্যাপক আছিল। বৰ্তমান তেওঁ ৰোমৰ চেপিয়েঞ্জা বিশ্ববিদ্যালয়ৰ কোৱাণ্টাম তত্ত্বৰ অধ্যাপক। তেওঁ চাইমন্স কলাবৰেচন "ক্ৰেকিং দ্য গ্লাছ প্ৰব্লেম"ৰ সদস্য। ২০১৮ চনত তেওঁ আকাডেমিয়া দেই লিনচিৰ সভাপতি হিচাপে নিৰ্বাচিত হয়। 

## বঁটা আৰু সন্মান
জৰ্জিঅ পাৰিচি আকাডেমিয়া দেই লিনচিৰ সভাপতি আৰু ফৰাচী বিজ্ঞান একাডেমী,  আমেৰিকান দাৰ্শনিক সমাজ,  আৰু আমেৰিকা যুক্তৰাষ্ট্ৰৰ ৰাষ্ট্ৰীয় বিজ্ঞান একাডেমীৰ বিদেশী সদস্য।
*ফেলট্ৰিনেলি পুৰস্কাৰ, ১৯৮৬।
*বোল্টজমান মেডেল, ১৯৯২ 
*আইচিটিপি-ৰ ডিৰাক মেডেল, ১৯৯৯ 
*এনৰিকো ফাৰ্মি পুৰস্কাৰ, ২০০২
*ডেনি হাইনেমান পুৰস্কাৰ, ২০০৫ 
*ননিনো পুৰস্কাৰ, ২০০৫ 
*মাইক্ৰছফ্ট বঁটা, ২০০৭
*লাগ্ৰেঞ্জ পুৰস্কাৰ, ২০০৯
*সৰ্বাধিক প্লেংক মেডেল, ২০১১
*নেচাৰ বঁটা (জীৱনজোৰা সাধনা বঁটা), ২০১৩ 
*ইপিএছ এইচইপিপি বঁটা, ২০১৫
*লাৰ্ছ অনচাগৰ বঁটা, ২০১৬
*পমেৰানচুক বঁটা, ২০১৮
*উলফ পুৰস্কাৰ, ২০২১
*ক্লেৰিভেট উদ্ধৃতি বঁটা, ২০২১
*পদাৰ্থ বিজ্ঞানৰ ন'বেল বঁটা, ২০২১

## সক্ৰিয়তা
২০১৬ চনৰ পৰা, জৰ্জিঅ' পাৰিচিয়ে জীৱিকাস্তৰৰ ওপৰত মৌলিক গৱেষণাৰ বাবে পুঁজি যোগান ধৰিবলৈ ইটালী আৰু ইউৰোপীয় চৰকাৰৰ ওপৰত হেঁচা প্ৰয়োগ কৰিবলৈ "চালভিয়ামো লা ৰাইচাৰ্কা ইটালিয়ানা" আন্দোলনৰ নেতৃত্ব দি আহিছে।

## নিৰ্বাচিত প্ৰকাশ

* 
* 
* 
* 
* 

## তথ্যসূত্ৰ

## বাহ্যিক সংযোগ

শ্ৰেণী:তাত্ত্বিক পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
শ্ৰেণী:ইটালীৰ ব্যক্তি
শ্ৰেণী:জীৱিত ব্যক্তি
বেঞ্জামিন লিষ্ট

**বেঞ্জামিন লিষ্ট** (; জন্ম: ১১ জানুৱাৰী, ১৯৬৪) এজন জাৰ্মান ৰসায়নবিদ আৰু মেক্স প্লেংক ইনষ্টিটিউট ফৰ কোল ৰিচাৰ্ছৰ সঞ্চালক। ২০২১ চনৰ ৬ অক্টোবৰ তাৰিখে তেওঁক ডেভিদ মেকমিলানৰ সৈতে যুটীয়া ভাৱে "অসমমিত জৈৱঅনুঘটকৰ বিকাশৰ বাবে" ৰসায়ন বিজ্ঞানৰ ন'বেল বঁটা প্ৰদান কৰা হয়।

তেওঁ ফ্ৰী ইউনিভাৰ্চিটি অফ বাৰ্লিনৰ পৰা স্নাতক ডিগ্ৰী আৰু গৱেথ বিশ্ববিদ্যালয় ফ্ৰাংকফুৰ্টৰ পৰা পিএইচডি ডিগ্ৰী লাভ কৰে। 
গুগল স্কলাৰৰ মতে তেওঁৰ এইচ-ইণ্ডেস্ক ৯৫।

## জীৱন আৰু কৰ্ম
তেওঁ ১৯৯৩ চনত বাৰ্লিনৰ ফ্ৰী বিশ্ববিদ্যালয়ৰ পৰা ৰসায়ন বিজ্ঞান বিভাগত স্নাতক ডিগ্ৰী লাভ কৰিছিল। তেওঁ ১৯৯৭ চনত জোহান উলফগাং গোয়েথ বিশ্ববিদ্যালয় ফ্ৰাংকফুৰ্ট এম মেইনত জোহান মুলজাৰৰ অধীনত ভিটামিন বি-১২ চেমিকোৰিনৰ সংশ্লেষণ বিষয়ত কৰা গৱেষণাৰ বাবে ডক্টৰেট ডিগ্ৰী লাভ কৰিছিল। আমেৰিকা যুক্তৰাষ্ট্ৰৰ লা জোলাৰ স্ক্ৰিপছ ৰিচাৰ্চ ইনষ্টিটিউটত কেটালাইটিক এণ্টিবডীৰ কাম কৰি থকাৰ পিছত তেওঁক ১৯৯৯ চনৰ পৰা ২০০৩ চনলৈ আণৱিক জীৱবিজ্ঞান বিভাগৰ লা জোলাৰ স্ক্ৰিপছ গৱেষণা প্ৰতিষ্ঠানত সহকাৰী অধ্যাপক হিচাপে নিযুক্তি দিয়া হয়। ২০০৩ চনত তেওঁ প্ৰথমে মেক্স প্লেংক ইনষ্টিটিউট ফৰ কোল ৰিচাৰ্ছত গৱেষণা গোটক নেতৃত্ব দিয়ে আৰু ২০০৫ চনৰ জুলাই মাহত তেওঁ গোটটোৰ সঞ্চালক হয়। তেওঁৰ কামৰ মূল কেন্দ্ৰ হৈছে অৰ্গেনোকেটালাইচিছৰ ক্ষেত্ৰ। 

তেওঁ ক'লন বিশ্ববিদ্যালয়ৰ অধ্যাপক আৰু মেক্স প্লেংক কয়লা গৱেষণা প্ৰতিষ্ঠানৰ সঞ্চালক তথা অধ্যাপক।  ইয়াৰ উপৰিও তেওঁ হোক্কাইডো বিশ্ববিদ্যালয়ৰ ইনষ্টিটিউট ফৰ কেমিকেল ৰিএক্সন ডিজাইন এণ্ড ডিস্কভাৰীৰ মুখ্য অনুসন্ধানকাৰী। লগতে তেওঁ এক আন্তৰ্জাতিক বৈজ্ঞানিক আলোচনী 'চিনলেট'ৰ মুখ্য সম্পাদক।

## নিৰ্বাচিত কৰ্ম
লিষ্টৰ নিৰ্বাচিত কৰ্মসমূহ:
* 
* 
* 
* 
* 

## তথ্যসূত্ৰ

## বাহ্যিক সংযোগ

শ্ৰেণী:ৰসায়ন বিজ্ঞানৰ ন'বেল বঁটা বিজয়ী
শ্ৰেণী:জীৱিত ব্যক্তি
শ্ৰেণী:জাৰ্মানীৰ ব্যক্তি
অৰবিন্দ ত্ৰিবেদী

**অৰবিন্দ ত্ৰিবেদী** (; ৮ নৱেম্বৰ ১৯৩৮ – ৬ অক্টোবৰ ২০২১) এগৰাকী ভাৰতীয় অভিনেতা। তেওঁ ৪০ বছৰৰো অধিক কাল ধৰি গুজৰাটী চলচ্চিত্ৰত কাম কৰিছিল। ৰামানন্দ সাগৰৰ জনপ্ৰিয় টেলিভিচন ধাৰাবাহিক ৰামায়ণত ৰাৱণৰ চৰিত্ৰত অভিনয় কৰি তেওঁ অধিক জনপ্ৰিয়তা অৰ্জন কৰিছিল৷ তেওঁ ভাৰতীয় জনতা পাৰ্টিৰ সদস্য হিচাপে গুজৰাটৰ চাবৰকন্থাৰ পৰা ভাৰতৰ সংসদৰ নিম্ন সদন লোকসভালৈ নিৰ্বাচিত হৈছিল।

## ৰাজনৈতিক কৰ্মজীৱন
১৯৯১ চনত অৰবিন্দ ত্ৰিবেদীয়ে ভাৰতীয় জনতা পাৰ্টিৰ সদস্য হিচাপে চাবৰকন্থা সমষ্টিৰ পৰা সাংসদ হিচাপে নিৰ্বাচিত হৈছিল আৰু ১৯৯৬ চনলৈকে কাৰ্যনিৰ্বাহ কৰিছিল।

## স্বীকৃতি
গুজৰাট চৰকাৰে প্ৰদান কৰা গুজৰাটী চলচ্চিত্ৰৰ শ্ৰেষ্ঠ অভিনয়ৰ বাবে তেওঁ সাতটা বঁটা লাভ কৰিছিল।

## চলচ্চিত্ৰপঞ্জী

### চলচ্চিত্ৰ

### টেলিভিচন

## মৃত্যু
২০২১ চনৰ ৬ অক্টোবৰ তাৰিখে পুৱা প্ৰায় ৯:৩০ বজাত তেওঁ হাৰ্ট এটেকৰ ফলত মৃত্যুবৰণ কৰে। মুম্বাইত থকা তেওঁৰ কান্দিৱালী বাসগৃহত তেওঁৰ মৃত্যু হয়।

## তথ্যসূত্ৰ

শ্ৰেণী:ভাৰতীয় অভিনেতা
শ্ৰেণী:মৃত ব্যক্তি
আব্দুলৰাজাক গুৰ্নাহ

**আব্দুলৰাজাক গুৰ্নাহ** (;জন্ম ২০ ডিচেম্বৰ ১৯৪৮) এজন তাঞ্জানিয়াৰ ঔপন্যাসিক। তেওঁৰ সাহিত্যৰাজিৰ লিখিত ভাষা ইংৰাজী। বৰ্তমান তেওঁ যুক্তৰাজ্যত বসবাস কৰে। তেওঁৰ বিখ্যাত উপন্যাস *পেৰাডাইজ* (১৯৯৪), বুকাৰ আৰু হুইটব্ৰেড পুৰস্কাৰৰ বাবে মনোনীত হৈছিল। *ডেজাৰ্টিয়ান* (২০০৫), আৰু *বাই দ্য চি* (২০০১) উপন্যাস দুখনো বুকাৰ পুৰস্কাৰৰ বাবে মনোনীত দীঘলীয়া তালিকাত আৰু লছ এঞ্জেলছ টাইমছ বুক এৱাৰ্ডৰ বাবে মনোনীত চুটি তালিকাত অন্তৰ্ভুক্ত হৈছিল।

"ঔপনিৱেশিকতাৰ প্ৰভাৱ তথা সংস্কৃতি আৰু মহাদেশসমূহৰ মধ্যৱৰ্তী শৰণাৰ্থীৰ দশাৰ আপোচহীন আৰু সহানুভূতিশীল নিৱেশৰ বাবে" তেওঁক ২০২১ চনত সাহিত্যৰ নবেল বঁটা প্ৰদান কৰা হয়।
## জীৱন-জীৱিকা
## বঁটা আৰু সন্মান
২০০৬ চনত ৰয়েল চছাইটি অফ লিটাৰেচাৰৰ এজন ফেলো হিচাপে গুৰ্নাহ নিৰ্বাচিত হৈছিল।
 "ঔপনিৱেশিকতাৰ প্ৰভাৱ তথা সংস্কৃতি আৰু মহাদেশসমূহৰ মধ্যৱৰ্তী শৰণাৰ্থীৰ দশাৰ আপোচহীন আৰু সহানুভূতিশীল নিৱেশৰ বাবে" তেওঁক ২০২১ চনত সাহিত্যৰ নবেল বঁটা প্ৰদান কৰা হয়।

## সাহিত্য
### বিষয়
### উপন্যাস
**মেমৰী অব ডিপাৰ্চাৰ* (১৯৮৭)
**পিলগ্ৰিমচ ৱে* (১৯৮৮)
**ডটি* (১৯৯০)
**পেৰাডাইচ* (১৯৯৪) (বুকাৰ পুৰস্কাৰ আৰু হুইটব্ৰেড পুৰস্কাৰৰ বাবে মনোনীত)
**এডমাইৰিং চাইলেন্স* (১৯৯৬)
**বাই দ্য চি* (২০০১)  (বুকাৰ পুৰস্কাৰ আৰু লছ এঞ্জেলছ টাইমছ বুক পুৰস্কাৰৰ বাবে মনোনীত)
**ডেজাৰ্টিয়ান* (২০০৫)
**দ্য লাষ্ট গিফ্ট* (২০১১)
**গ্ৰেভেল হাৰ্ট* (২০১৭)
**আফটাৰলাইভচ* (২০২০)

### চুটিগল্প
### অন্যান্য

## তথ্যসূত্ৰ

## উৎস
* 
* 
* 

## লগতে পঢ়ক
* 
* Jones, Nisha (2005). "Abdulrazak Gurnah in conversation". *Wasafiri*, 20:46, 37-42.  . 
* 
*

## বাহ্যিক সংযোগ

শ্ৰেণী:তাঞ্জানিয়াৰ ব্যক্তি
শ্ৰেণী:ঔপন্যাসিক
শ্ৰেণী:সাহিত্যৰ ন'বেল বঁটা বিজয়ী
শ্ৰেণী:জীৱিত ব্যক্তি
জছুৱা এংৰিষ্ট

**জছুৱা ডেভিদ এংৰিষ্ট** (; জন্ম: ১৮ ছেপ্টেম্বৰ, ১৯৬০) এগৰাকী ইজৰাইলী আমেৰিকান অৰ্থনীতিবিদ আৰু মেচাচুচেটছ ইনষ্টিটিউট অৱ টেকন'লজীৰ অধ্যাপক। ২০২১ বৰ্ষত ডেভিদ কাৰ্ড আৰু গুইডো ইমবেন্সৰ সৈতে তেওঁক অৰ্থনীতিৰ ন'বেল স্মাৰক বঁটা প্ৰদান কৰা হয়। এংৰিষ্ট আৰু ইমবেন্সে "কাৰণমূলক সম্পৰ্কৰ বিশ্লেষণত তেওঁলোকৰ পদ্ধতিগত অৱদানৰ বাবে"
বঁটাটোৰ এক চতুৰ্থাংশকৈ লাভ কৰে

তেওঁ শ্ৰমিক অৰ্থনীতি, নগৰঅৰ্থনীতি,  আৰু শিক্ষাৰ অৰ্থনীতিত বিশ্বৰ শীৰ্ষ অৰ্থনীতিবিদসকলৰ ভিতৰত স্থান লাভ কৰে আৰু ৰাজহুৱা নীতিৰ প্ৰভাৱ আৰু অৰ্থনৈতিক বা সামাজিক পৰিস্থিতিৰ পৰিৱৰ্তন অধ্যয়নৰ বাবে অৰ্ধ-পৰীক্ষামূলক গৱেষণা আৰ্হি (যেনে বাদ্যযন্ত্ৰৰ চলক) ব্যৱহাৰকৰাৰ বাবে জনাজাত। তেওঁ এম.আই.টি.(যি আমেৰিকা যুক্তৰাষ্ট্ৰত মানৱ মূলধন আৰু উপাৰ্জনৰ বৈষম্যৰ মাজৰ সম্পৰ্ক অধ্যয়ন কৰে)ৰ স্কুল কাৰ্যকৰীতা আৰু বৈষম্য উদ্যোগৰ সহ-প্ৰতিষ্ঠাপক আৰু সহ-সঞ্চালক। 
## জন্ম আৰু কৰ্ম জীৱন
এংৰিষ্টৰ জন্ম ওহাইঅ'ৰ কলম্বাছৰ এটা ইহুদী পৰিয়ালত হৈছিল তথা পেনচিলভেনিয়াৰ পিটছবাৰ্গত তেওঁ ডাঙৰ দীঘল হৈছিল আৰু ইয়াৰে টেইলৰ এল্ডাৰডাইচ হাই স্কুলৰ পৰা ১৯৭৭ চনত তেওঁ স্নাতক ডিগ্ৰী লাভ কৰিছিল। এংৰিষ্টে ১৯৮২ চনত অবাৰ্লিন মহাবিদ্যালয়ৰ পৰা অৰ্থনীতিত বি.এ. ডিগ্ৰী লাভ কৰে। ১৯৮২ চনৰ পৰা ১৯৮৫ চনৰ সময়ছোৱাত তেওঁ ইজৰাইলত বাস কৰিছিল আৰু ইজৰাইলৰ প্ৰতিৰক্ষা বাহিনীত পেৰাট্ৰুপাৰ হিচাপে কাম কৰিছিল।  এংৰিষ্টে ক্ৰমান্বয়ে ১৯৮৭ আৰু ১৯৮৯ চনত প্ৰিন্সটন বিশ্ববিদ্যালয়ৰ পৰা অৰ্থনীতিত এম এ আৰু পি এইচ ডি লাভ কৰে। তেওঁৰ গৱেষণা প্ৰবন্ধ ভিয়েটনাম এৰা ড্ৰাফ্ট লটাৰীৰ অৰ্থোমেট্ৰিক বিশ্লেষণ, অৰ্লি এশেনফেল্টাৰৰ তত্ত্বাৱধানত সম্পূৰ্ণ হৈছিল আৰু পিছত আমেৰিকান ইকনমিক ৰিভিউৰ অংশত প্ৰকাশিত হৈছিল।  পি এইচ ডি সম্পূৰ্ণ কৰাৰ পিছত এংৰিষ্টে ১৯৯১ চনলৈকে হাৰ্ভাৰ্ড বিশ্ববিদ্যালয়ত সহকাৰী অধ্যাপক হিচাপে যোগদান কৰে। পিছত তেওঁ হিব্ৰু বিশ্ববিদ্যালয়ৰ জ্যেষ্ঠ প্ৰবক্তা (আমেৰিকা যুক্তৰাষ্ট্ৰৰ সহকাৰী অধ্যাপকৰ সমতুল্য) হিচাপে ইজৰাইললৈ উভতি আহে।  

হিব্ৰু বিশ্ববিদ্যালয়ৰ সহযোগী অধ্যাপক পদৰ বাবে পদোন্নতি পোৱাৰ পিছত, তেওঁ ১৯৯৮ চনত পূৰ্ণ অধ্যাপকৰ পদলৈ উন্নীত হোৱাৰ আগতে ১৯৯৬ চনত এমআইটিৰ অৰ্থনীতি বিভাগত সহযোগী অধ্যাপক হিচাপে যোগদান কৰে। ২০০৮ চনৰ পৰা তেওঁ এম.আই.টি.-ৰ অৰ্থনীতি বিভাগৰ ফৰ্ড অধ্যাপক আছিল আৰু ইয়াৰ শিক্ষাৰ্থীসকলক অৰ্থনীতি আৰু শ্ৰমিক অৰ্থনীতিৰ পাঠদান কৰিছিল। অতিৰিক্তভাৱে তেওঁ ২০১৮ চনত কলম্বিয়া বিশ্ববিদ্যালয়ত ৱেছলি ক্লেয়াৰ মিচেল ভিজিটিং প্ৰফেচাৰ হিচাপেও কাৰ্যনিৰ্বাহ কৰিছিল।  এংৰিষ্ট ৰাষ্ট্ৰীয় অৰ্থনৈতিক গৱেষণা ব্যুৰোৰ সৈতে জড়িত। ইয়াৰোপৰি তেওঁ আই.জেড.এ ইনষ্টিটিউট অৱ লেবাৰ ইকনমিক্স, আমেৰিকান ইকনমিক এছ'চিয়েচন, আমেৰিকান ষ্টেটিষ্টিকেল এছ'চিয়েচন, ইকনোমেট্ৰিক চছাইটি, পপুলেচন এছ'চিয়েচন অৱ আমেৰিকা আৰু চ'চাইটি অফ লেবাৰ ইকনমিষ্টৰ সৈতে সংযুক্ত। 

এংৰিষ্টৰ দ্বৈত আমেৰিকা-ইজৰাইলী নাগৰিকত্ব আছে। তেওঁ মেচাচুচেটছৰ ব্ৰুকলাইনত বাস কৰে।

## তথ্যসূত্ৰ

## বাহ্যিক সংযোগ

শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী
শ্ৰেণী:জীৱিত ব্যক্তি
টোটয়

**তোটয় (টোটয়)** হৈছে হিন্দু ধৰ্মৰ বৈষ্ণৱ পন্থাৰ অনুগামীসকলে ভগৱান বিষ্ণুৰ উপাসনাৰ উদ্দেশ্যে ৰচনা আৰু পৰিৱেশন কৰা একধৰণৰ স্তুতিগীত। 

তোটয় শব্দটো সংস্কৃত ভাষাৰ তোটক শব্দৰ পৰা আহিছে।  চন্দ্ৰকান্ত অভিধানৰ মতে মূল সংস্কৃত শব্দ তোটকৰ অৰ্থ হৈছে, বাৰটা আখৰ থকা এবিধ ছন্দযুক্ত নাম। ইয়াৰ প্ৰত্যেক চৰণৰ আখৰবিলাক ভাগ কৰিলে তাৰ প্ৰতি ভাগৰ আখৰ দুটাৰ উচ্চাৰণ লঘু আৰু তৱতীয়টোৰ উচ্চাৰণ গুৰু হয়।  হেমকোষ অভিধানতো টোতক অভিধাৰে বাৰটা আখৰযুক্ত স্বৰৰ এবিধ ছন্দক বুজোৱা হৈছে। এই অভিধান অনুসৰি শংকৰদেৱ, মাধৱদেৱ আদি ধৰ্ম প্ৰচাৰকসকলে তোটয় ভগৱান বিষ্ণুৰ স্তৱ বা স্তুতি হিচাপে ৰচনা কৰিছিল। 

তোটয় গাওঁতে সুৰ সংযোগ কৰা হয় যদিও ভটিমাৰ দৰে তাল বিহীন ভাৱে গোৱা হয়।  শংকৰদেৱে  ৰচনা কৰা কেৱল এটা তোটয়হে বৰ্তমানলৈকে প্ৰাপ্ত হৈছে। সেয়া তলত উল্লেখ কৰা হৈছে। 

## তথ্যসূত্ৰ

শ্ৰেণী:হিন্দু ধৰ্ম
শ্ৰেণী:শংকৰদেৱৰ সাহিত্য
ডেভিদ কাৰ্ড

**ডেভিদ এডৱাৰ্ড কাৰ্ড** (, জন্ম: ১৯৫৬) এগৰাকী কানাডিয়ান আমেৰিকান শ্ৰমিক অৰ্থনীতিবিদ আৰু বাৰ্কলেৰ কেলিফৰ্নিয়া বিশ্ববিদ্যালয়ৰ অৰ্থনীতি বিজ্ঞানৰ অধ্যাপক। তেওঁ জছুৱা এংৰিষ্ট আৰু গুইডো ইমবেন্সৰ সৈতে যুটীয়াভাৱে ২০২১ চনৰ অৰ্থনৈতিক বিজ্ঞানৰ ন'বেল স্মাৰক বঁটা লাভ কৰে। কাৰ্ডে "শ্ৰমিক অৰ্থনীতিত তেওঁৰ অভিজ্ঞতামূলক অৱদানৰ বাবে" বঁটাৰ লগত মুঠ ধনৰাশিৰ অৰ্ধাংশ লাভ কৰে আৰু বাকী অৰ্ধাংশ এংৰিষ্ট আৰু ইমবেন্সে "কাৰণমূলক সম্পৰ্কৰ বিশ্লেষণত তেওঁলোকৰ পদ্ধতিগত অৱদানৰ বাবে" বঁটাটোৰ এক চতুৰ্থাংশকৈ লাভ কৰে।

## তথ্য সংগ্ৰহ

## বাহ্যিক সংযোগ

শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী
শ্ৰেণী:জীৱিত ব্যক্তি
লক্ষীমপুৰ চিকিৎসা মহাবিদ্যালয় আৰু চিকিৎসালয়

**লক্ষীমপুৰ চিকিৎসা মহাবিদ্যালয় আৰু চিকিৎসালয়** ()
অসমৰ লখিমপুৰ জিলাৰ উত্তৰ লখিমপুৰত অৱস্থিত এখন চৰকাৰী চিকিৎসা মহাবিদ্যালয়। ২০২১ চনৰ ১ অক্টোবৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ অষ্টম চিকিৎসা মহাবিদ্যালয়। অসমৰ চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। চিকিৎসা মহাবিদ্যালয়খন ৰাষ্ট্ৰীয় আয়ুৰ্বিজ্ঞান আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২১-২২ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।

অধ্যাপক (ড°) অনুপ কুমাৰ দাস চিকিৎসা মহাবিদ্যালয়খনৰ প্ৰথম গৰাকী অধ্যক্ষ আৰু মুখ্য পৰিদৰ্শক।

## অৱস্থান আৰু পৰিবহণ
লখিমপুৰ চিকিৎসা মহাবিদ্যালয় অসমৰ লখিমপুৰ জিলাৰ সদৰ উত্তৰ লখিমপুৰৰ চাবতি অঞ্চলৰ চৌখাম গাঁৱত অৱস্থিত। ই লখিমপুৰ বাছ আস্থান আৰু লখিমপুৰ ৰে'ল ষ্টেচনৰ পৰা প্ৰায় ৩ কিঃমিঃ নিলগত অৱস্থিত। লগতে নিকটৱৰ্তী লীলাবাৰী বিমানবন্দৰৰ পৰা প্ৰায় ৪ কিঃমিঃ নিলগত অৱস্থিত। 

## তথ্য উৎস

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:লখিমপুৰ জিলা
ভাৰ্জিল

**পুব্লিয়াছ ভাৰ্জিলিয়াছ মাৰো** () বা **ভাৰ্জিল** (খ্ৰীষ্টপূৰ্ব ৭০-১৯)  আগষ্টান যুগৰ এজন প্ৰাচীন ৰোমান কবি আছিল। তেওঁ লেটিন সাহিত্যৰ তিনিটা বিখ্যাত কবিতা ৰচনা কৰিছিল। এইকেইটা হৈছে: একলগ (বা বুকলিক্স), জৰ্জিক্স আৰু মহাকাব্য এনিড। *এপেণ্ডিক্স ভাৰ্জিলিয়ানা*ত সংকলিত কৰা কেইবাটাও সৰু কবিতাৰ ৰচনাৰ কৃতিত্ব প্ৰাচীন কালত তেওঁক দিয়া হৈছিল। কিন্তু আধুনিক পণ্ডিতসকলে তেওঁ এই কবিতাসমূহৰ ৰচয়িতা হয় নে নহয় সেয়া সন্দেহজনক বুলি গণ্য কৰে।

ভাৰ্জিলৰ কামে পাশ্চাত্য সাহিত্যৰ ওপৰত ব্যাপক আৰু গভীৰ প্ৰভাৱ পেলাইছে। বিশেষকৈ দান্তেৰ ডিভাইন কমেডিত ভাৰ্জিলৰ নৰক আৰু পুৰগেটৰীক লেখকৰ নিৰ্দেশক হিচাপে দেখা যায়।

ভাৰ্জিলক পৰম্পৰাগতভাৱে ৰোমৰ অন্যতম মহান কবি হিচাপে স্থান দিয়া হৈছে। তেওঁৰ *এনিড*ক প্ৰাচীন ৰোমৰ এক ৰাষ্ট্ৰীয় মহাকাব্য বুলিও গণ্য কৰা হয়।

পুব্লিয়াছ ভাৰ্জিলিয়াছ মাৰোৰ জন্ম হৈছিল ১৫ অক্টোবৰ ৭০ খ্ৰীষ্টপূৰ্বত ৰোমান গণৰাজ্যৰ মন্টুয়াৰ ওচৰত।

## তথ্য সংগ্ৰহ

## বাহ্যিক সংযোগ

শ্ৰেণী:ৰোমান কবি
শ্ৰেণী:মহাকাব্য ৰচয়িতা
ৰামেশ্বৰম

**ৰামেশ্বৰম** ভাৰতৰ তামিলনাডুৰ ৰামনাথপুৰম জিলাৰ এখন পৌৰসভা। ই পাম্বান প্ৰণালীৰ দ্বাৰা ভাৰতৰ মূল ভূখণ্ডৰ পৰা পৃথক হোৱা পাম্বান দ্বীপত অৱস্থিত আৰু শ্ৰীলংকাৰ মান্নাৰ দ্বীপৰ পৰা ইয়াৰ দূৰত্ব প্ৰায় ৪০ কিলোমিটাৰ। ই ভাৰতীয় উপদ্বীপৰ প্ৰান্তত মান্নাৰ উপসাগৰত অৱস্থিত। পাম্বান দ্বীপক  ৰামেশ্বৰম দ্বীপ বুলিও জনা যায় আৰু ই পাম্বান সেতুৰ দ্বাৰা ভাৰতৰ মূল ভূখণ্ডৰ সৈতে সংযুক্ত। ৰামেশ্বৰম হৈছে চেন্নাই আৰু মাদুৰাইৰ পৰা ৰেলপথৰ টাৰ্মিনাছ। এই ঠাইক বাৰাণসীৰ সৈতে একেলগে হিন্দুসকলৰ বাবে ভাৰতৰ আটাইতকৈ পৱিত্ৰ স্থান তথা চাৰ ধাম তীৰ্থযাত্ৰাৰ এক অংশ হিচাপে গণ্য কৰা হয়।

## তথ্য সংগ্ৰহ

শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ অঞ্চলসমূহ
মদিয়ান ছূৰা

**মদিয়ান ছূৰা** (ছূৰা মদানিয়াহ) বা কোৰআনৰ মদনী অধ্যায় হৈছে শেহতীয়া ২৮টা ছূৰা যিবোৰ, ইছলামিক পৰম্পৰা অনুসৰি, মক্কাৰ পৰা মুহাম্মাদৰ হিজৰাতৰ পিছত মদিনাত প্ৰকাশিত হৈছিল। মক্কাত তেওঁলোকৰ সংখ্যালঘু স্থিতিৰ বিপৰীতে সম্প্ৰদায়টো ডাঙৰ আৰু অধিক বিকশিত আছিল।

মদিয়ান ছূৰাবোৰ বেছিভাগ কোৰআনৰ আৰম্ভণিতে আৰু মাজভাগত হয় (কিন্তু কালানুক্ৰমিকভাৱে অন্তিম প্ৰকাশিত ছূৰা বুলি কোৱা হয়), আৰু সাধাৰণতে অধিক আৰু দীঘলীয়া আয়াত (শ্লোক) থাকে। মদিনাৰ প্ৰাৰম্ভিক মুছলমান সম্প্ৰদায়ৰ নতুন পৰিস্থিতিৰ বাবে, এই ছূৰাবোৰে প্ৰায়ে নৈতিক নীতি, আইন, যুদ্ধ (ছূৰাহ ২, আল-বাক্বাৰাৰ দৰে), আৰু গঠন আৰু সম্প্ৰদায়ৰ নীতিৰ বিৱৰণৰ সৈতে মোকাবিলা কৰে। তেওঁলোকে "হে মানুহ!" থকা সম্প্ৰদায়টোক অধিক সঘনাই উল্লেখ কৰে আৰু কেতিয়াবা মুহাম্মাদক পোনপটীয়াকৈ সম্বোধন কৰে বা তেওঁক "আল্লহৰ আৰু তেওঁৰ বাৰ্তাবাহকৰ সৈতে মিশ্ৰণ কৰি কাম কৰা এজন এজেণ্ট" বুলি কয়।

ছূৰাক 'মক্কান ছূৰা' আৰু **'মদিয়ান ছূৰা**'ত বিভক্ত কৰাটো মুখ্যতঃ শৈলীগত আৰু বিষয়গত বিবেচনাৰ এক পৰিণাম, যাক থিওডৰ নোল্ডেকে কোৰআনিক ছূৰাৰ তেওঁৰ বিখ্যাত কালক্ৰম বিকশিত কৰিবলৈ ব্যৱহাৰ কৰিছিল। এই সময়বোৰত ছূৰাবোৰৰ শ্ৰেণীবিভাজন আয়াতৰ দৈৰ্ঘ্য আৰু কিছুমান মূল ধাৰণা বা শব্দৰ উপস্থিতি বা অনুপস্থিতিৰ দৰে কাৰকৰ ওপৰত আধাৰিত (যেনে আল্লহৰ নাম হিচাপে আৰ-ৰহমান)।

নল্ডেকেৰ মতে মদিনান যুগৰ 26টা চুৰা (কালানুক্ৰমিকভাৱে ৯১-১১৪):

২, ৩, ৪, ৫, ৮, ৯, ২২, ২৪, ৩৩, ৪৭, ৪৮, ৪৯, ৫৫, ৫৭, ৫৮, ৫৯, ৬০, ৬১, ৬২, ৬৩, ৬৪, ৬৫, ৬৬, ৭৬, ৯৮, ১১০

; মদিয়ান ছূৰাৰ বৈশিষ্ট্যসমূহ

তলত মদিয়ান ছূৰাৰ কিছুমান শৈলীগত আৰু বিষয়বৈশিষ্ট্য দিয়া হৈছে:

* 'জিহাদ'ৰ উল্লেখ আৰু ইয়াৰ সিদ্ধান্তৰ ওপৰত বিৱৰণ। 
* ইছলামিক ন্যায়শাস্ত্ৰৰ বিৱৰণ আৰু আইনী ব্যৱস্থা লগতে পৰিয়াল, ধন লেনদেন, আন্তৰ্জাতিক আইন আৰু উপাসনা কাৰ্যনিয়ন্ত্ৰণ কৰা আইন
* 'মুনাফিক'ৰ উল্লেখ আৰু ভণ্ডসকলৰ সৈতে লেনদেন কৰা। 
* যিকোনো আয়াত যাৰ সৈতে আৰম্ভ হয় يا أيها للذين آمنوا *হে আপুনি যি বিশ্বাস কৰে*
* দীঘল আয়াত
* সহজ শব্দভাণ্ডাৰ
* কিতাপখনৰ লোকসকলৰ সন্দৰ্ভত আলোচনা

## চাওক

* মক্কান ছূৰা
* কোৰাআনৰ ছূৰাসমূহৰ তলিকা
* 

## প্ৰসংগসমূহ

শ্ৰেণী:ইছলাম ধৰ্ম
শ্ৰেণী:কোৰআন
যুগললোচন দাস

**যুগললোচন দাস** (Jugal Lochan Das) হৈছে এগৰাকী অসমীয়া লেখক। তেওঁ অসমীয়া ভাষাৰ শিশু সাহিত্যিক হিচাপে বিখ্যাত। শিশু সাহিত্যৰ উপৰিও বিস্ময়, ৰহস্য, মায়া আদি বিভিন্ন আলোচনীৰো নিয়মীয়া লেখক। বৰ্তমান তেওঁ সদৌ অসম অসম ক্ৰীড়া সাংবাদিক সন্থাৰ উপ সভাপতি। যুগললোচন দাসে "লোচন ককাইদেউ" ছদ্মনামেৰে অনেক সাহিত্য ৰচনা কৰিছে।

## জন্ম আৰু বংশ পৰিচয়
১৯৬৮ চনৰ ১ জানুৱাৰীত শ্বিলঙৰ জোৱাইত যুগললোচন দাসৰ জন্ম হয়। তেওঁৰ পিতৃ শিশুৰাম দাস আৰু মাতৃ শশীপ্ৰভা দাস।

## শিক্ষা
*মঙলদৈ টাউন বুনিয়াদী বিদ্যালয়ত শিক্ষা জীৱনৰ আৰম্ভণি ঘটে।
*ৰহা উচ্চতৰ মাধ্যমিক বিদ্যালয়ৰ পৰা হাইস্কুলীয়া শিক্ষা সমাপ্ত কৰে।
*বি.বৰুৱা মহাবিদ্যালয়ত বিজ্ঞান শাখাত স্নাতক শিক্ষা গ্ৰহণ কৰে যদিও সম্পূৰ্ণ নহ'ল।
*পুনৰ ৰহা কলেজৰ পৰা কলা শাখাত স্নাতক ডিগ্ৰী লাভ কৰে।

## চাকৰি জীৱন
“আমাৰ অসম কাকত’’ৰ সহ: সম্পাদক হিচাপে কৰ্ম জীৱন আৰম্ভ কৰা যুগললোচন দাস বৰ্তমান এগৰাকী সাহিত্যিক হিচাপে জনাজাত।

## সাহিত্যৰাজি

### গল্প সংকলন
*ভেকুলী বিয়া উৰুলি দিয়া
*বিনি আৰু এজাক বৰষুণ
*মৰিয়নীৰ মৰিয়ম আৰু বহুতো
*কাজিৰঙাৰ খবৰ
*অঘাইতং ঘিটিলাইৰ অঘটন-১
*অঘাইতং ঘিটিলাইৰ অঘটন-২
*ফপৰা- ফাপৰিৰ ফাংচন

### উপন্যাস
*জোনবাইৰ দেশত মুনমুন
*শংকৰ- কিংকৰৰ অভিযান
*অংকু- ডিংকুৰ অভিযান
*কাজিৰঙাত অংকু-ডিংকু
*সোণালী বেট
*দু:সাহসী চাংটনৱে ( বৰপেটা জিলা কৰুণা দত্ত সোঁৱৰণী শিশু সাহিত্য বঁটা)
*সৰগৰ ফুল
*এনিহঁতৰ পৃথিৱীখন
*মই ভূপেনমামাই কৈছোঁ
*সোণবালি বাগিচাৰ ভূত ( সাহিত্য অকাডেমিৰ শিশু সাহিত্য বঁটা)
*প্লেটফৰ্মৰ মুকুতা

### সাধু
*আঢ়ৈকুৰি সাধু
*সোণালী মাছৰ সাধু

### জীৱনী
*চাওলুং চুকাফা
*কুৰিজন খেলুৱৈৰ ল'ৰালিৰ ৰং
*জনপ্ৰিয় খেলুৱৈৰ শৈশৱ ধেমালি
*বীৰ- বীৰাংগনাৰ কাহিনী
*অসমৰ বীৰ- বীৰাংগনাৰ কাহিনী

### পদ্যপুথি
*মিঠাই খোৱা বুধি

### চুটিগল্প সংকলন
*জাহাজঘাটৰ মাছ

### কমিকছ
*কাজিৰঙাত অঘটন
*চিলনীৰ জীয়েকৰ সাধু( সংলাপ ৰচনা )

### লোচন ককাইদেউৰ নামত
*কাজিৰঙাৰ সাধু
*কাজিৰঙাৰ দহটা সাধু
*মাচু মামাৰ মোচ

### অভিযান
*পৃথিৱী বিখ্যাত অভিযান কাহিনী

### খেল
* অসমৰ থলুৱা খেল- ধেমালি
* জনপ্ৰিয় ফুটবলাৰৰ সোণালী শৈশৱ
* জনপ্ৰিয় ক্ৰিকেট খেলুৱৈৰ সোণালী শৈশৱ
* জনপ্ৰিয় টেনিছ খেলুৱৈৰ সোণালী শৈশৱ

## সম্পাদিত শিশু আলোচনী
*চোতালৰ পখিলা, সম্পাদক
*জিলমিল, সম্পাদক
*ৰংমন, সহযোগী সম্পাদক
*মুকুতা, সহযোগী সম্পাদক

## বঁটা আৰু সন্মান
*২০১৬ চনত বৰপেটা সাহিত্য সভাই "কৰুণা দত্ত সোঁৱৰণী‌ শিশু সাহিত্য বঁটা" প্ৰদান কৰে।
*২০১৭ চনত অকণি সাহিত্য সভাই "অসম শিশু সাহিত্য বঁটা" প্ৰদান কৰে।
*২০১৮ চনত সাহিত্য অকাডেমিৰ পৰা "শিশু সাহিত্য বঁটা" লাভ কৰে।
*২০১৮ চনত "অনুসূচিত জাতি  য়ুথ আইকন ২০১৮" বঁটা লাভ কৰে।
*২০২১ চনত পানীন্দ্ৰ নাথ গগৈ সোঁৱৰণি শিশু সাহিত্যিক বঁটা
*২০২১ চনত গজালি শিশু সাহিত্য বঁটা

## তথ্যসূত্ৰ


শ্ৰেণী:অসমীয়া সাহিত্যিক
শ্ৰেণী:সাহিত্য অকাডেমি শিশু সাহিত্য বঁটা বিজয়ী
প্ৰেম আৰু প্ৰেম

**প্ৰেম আৰু প্ৰেম** () হৈছে ২০০২ চনত মুক্তি পোৱা এখন অসমীয়া ৰোমাণ্টিক ড্ৰামা চলচ্চিত্ৰ। চলচ্চিত্ৰখন পৰিচালনা কৰিছে শম্ভু গুপ্তা আৰু প্ৰযোজনা কৰিছে কৰেন্দ্ৰ কলিতাই। সংগীত ৰচনা কৰিছে জুবিন গাৰ্গে। প্ৰেম আৰু প্ৰেমৰ যোগেদি আইমী বৰুৱা আৰু গায়ত্ৰী মহন্তই চলচ্চিত্ৰাভিনয়ৰ পাতনি মেলিছিল।

## অভিনয়ত

## সংগীত

ছবিখনৰ সংগীত চাউণ্ডট্ৰেক ৰচনা কৰিছে জুবিন গাৰ্গে। গীত লিখিছে হেমন্ত দত্ত, জুবিন গাৰ্গ আৰু দিগন্ত ভাৰতীয়ে। 

## তথ্যসূত্ৰ

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:২০০২ বৰ্ষৰ চলচ্চিত্ৰ
মেইতেই ৱিকিপিডিয়া

**মেইতেই ৱিকিপিডিয়া** বা **মীতৈ ৱিকিপিডিয়া** বা **মনিপুৰী ৱিকিপিডিয়া** হৈছে ৱিকিপিডিয়াৰ মণিপুৰী ভাষা সংস্কৰণ। ই এক বিনামূলীয়া অনলাইন বিশ্বকোষ। ইয়াৰ ইনকুবেটৰ ৰূপ ২০১৮ চনতে আৰম্ত কৰা হৈছিল আৰু ২০২১ চনত ই সম্পূৰ্ণ ৱিকিপিডিয়াত পৰিণত হয়। এতিয়ালৈকে ইয়াত টা প্ৰবন্ধ আছে।

## পূৰ্বৰ প্ৰস্তাৱিত লগ'সমূহ

File:MEITEI_free-file(1)(1).svg
File:Wikipedia_Meetei_Mayek_Logo.svg


## তথ্য উৎস

## বাহ্যিক সংযোগ
*মেইতেই ৱিকিপিডিয়া

শ্ৰেণী:ৱিকিপিডিয়াসমূহ
শ্ৰেণী:পোখালি
শ্ৰেণী:মণিপুৰ
লাইফ ইন এ পাপেট

**লাইফ ইন এ পাপেট** () হৈছে অসমীয়া ভাষাত নিৰ্মিত আৰু ৰাজেন দাসৰ দ্বাৰা পৰিচালিত এখন সামাজিক ড্ৰামাভিত্তিক চলচ্চিত্ৰ৷ ২০২১ চনৰ ২২ অক্টোবৰত অসমৰ দহটা চিত্ৰগৃহত ছবিখনে মুক্তিলাভ কৰে৷ ছবিখনৰ মূল উদ্দেশ্য হৈছে পুতলা নাচক বিশ্বজনীন কৰা আৰু ইয়াৰ লগত জড়িত শিল্পীসকলৰ সংগ্ৰামক চলচ্চিত্ৰৰ জৰিয়তে উপস্থাপন কৰা ৷  উল্লেখ্য যে, ক'ভিড-১৯ মহামাৰীৰ দ্বাৰা প্ৰভাৱিত হোৱা অসমৰ ছবিগৃহত প্ৰায় ১৮ মাহৰ পিছত মুক্তিলাভ কৰা এইখন হৈছে প্ৰথমখন অসমীয়া চলচ্চিত্ৰ৷  ২০২১ চনৰ ২২ অক্টোবৰ পৰ্যন্ত ছবিখন বিশ্বজুৰি ২০খন চলচ্চিত্ৰ মহোৎসৱত প্ৰদৰ্শিত হৈছে ৷ ইয়াৰ লগতে প্ৰায় ৩০টা ভিন্ন শিতানত বঁটা লাভ কৰিবলৈও সক্ষম হৈছে ৷  
## ছবিৰ কাহিনী
অসমৰ জনসমাজৰ পৰিচিত পুতলা নাচে আধুনিক সময়ৰ উত্তৰণৰ লগে লগে অৱহেলিত আৰু অনাদৃত হ'বলৈ ধৰে ৷ অথচ পুতলা নাচ প্ৰাচীন লোককলা ৰূপে পৰিচিত ৷ পুতলা নাচৰ লগত জড়িত হৈ থকা অসম, ভাৰতৰ এমুঠিমান শিল্পীয়ে এতিয়াও এই কলাবিধক জীয়াই ৰখাৰ প্ৰয়াস কৰি আহিছে ৷ সেইসকল শিল্পীৰ পৰিশ্ৰম, শিল্পবোধ আৰু সংগ্ৰামী সত্তাক পৰ্দাত তুলি ধৰাটোৱেই হৈছে 'লাইফ ইন এ পাপেট' ছবিখনৰ কাহিনীৰ মূল উদ্দেশ্য ৷ 
## কলা-কুশলী

## স্বীকৃতি
'লাইফ ইন এ পাপেট'-এ দেশ-বিদেশৰ বিশখন চলচ্চিত্ৰ মহোৎসৱত অংশ লৈ প্ৰায় ৩০টা শিতানত শ্ৰেষ্ঠত্ব অৰ্জন কৰিবলৈ সক্ষম হৈছিল। ইয়াৰ ভিতৰত ফ্ৰান্স, ইটালী, চিলি, গ্ৰেট ব্ৰিটেইন, চেক্ ৰিপাব্লিক, শ্লোভাকিয়া, ছুইডেন, আমেৰিকা যুক্তৰাষ্ট্ৰ, ভাৰত আদি প্ৰধান। উল্লেখ্য যে ৰাষ্ট্ৰসংঘৰ সংস্থা ইউনেস্ক'ৰ নতুন দিল্লী কাৰ্যালয়ে আয়োজন কৰা আন্তঃৰাষ্ট্ৰীয় চলচ্চিত্ৰ মহোৎসৱতো ছবিখনে মনোনয়ন লাভ কৰে। 

## মুক্তি
২০২০ চনৰ ডিচেম্বৰ মাহত ছবিখনে কেন্দ্ৰীয় ফিল্ম চেন্সৰ ব'ৰ্ডৰ পৰা প্ৰমাণপত্ৰ লাভ কৰে। ২০২১ চনৰ ২২ অক্টোবৰত ছবিখনক অসমৰ দহটা চিত্ৰগৃহত মুক্তি দিয়া হয়। 

## তথ্যসূত্ৰ
শ্ৰেণী:অসমীয়া চলচ্চিত্ৰ শ্ৰেণী:২০২১ বৰ্ষৰ অসমীয়া চলচ্চিত্ৰশ্ৰেণী:২০২১ বৰ্ষৰ চলচ্চিত্ৰ
প্ৰাচীন মণিপুৰী ভাষা

**প্ৰাচীন মণিপুৰী ভাষা** বৰ্তমানৰ মণিপুৰী ভাষাৰ প্ৰাৰম্ভিক ৰূপ আছিল আৰু প্ৰাচীন মণিপুৰৰ ৰাষ্ট্ৰীয় ভাষা আছিল। ভাষাটো প্ৰাচীন মণিপুৰত সম্ৰাট "তাঙজা লিলা পাখঙবা"ৰ ৰাজত্বকালৰ খ্ৰীষ্টপূৰ্ব ১৪৪৫ চনৰ পৰা  মধ্যযুগীয় মণিপুৰৰ আৰম্ভণিলৈকে কোৱা হৈছিল।

## চিত্ৰ বীথিকা

File:Wakching.jpg
File:A picture of a Puya (ancient Meitei text).jpg
File:A_picture_of_pages_of_Wakoklon_Puya.jpg


## তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী:পোখালি
শ্ৰেণী:মণিপুৰ
সনামহী ধৰ্ম

**সনামহী ধৰ্ম** (*Sanāmahīsm*) () বা **মীতৈ লাইনীঙ** বা **মণিপুৰী ধৰ্ম** (*Manipuri religion*) বা **কঙলৈ ধৰ্ম** (*Kanglei religion*) হৈছে ধৰ্মৰ উপাসনা কৰা এক প্ৰাচীন পূৰ্বপুৰুষ ধৰ্ম। এইটো মণিপুৰী জাতি আৰু মণিপুৰৰ জনজাতীয় লোকসকলৰ থলুৱা ধৰ্ম। ই এক বহু-ঈশ্বৰবাদী ধৰ্ম। সনামহী ধৰ্ম হাজাৰ হাজাৰ ঈশ্বৰক কেইবাটাও পান্থত পূজা কৰা হয়।

## সম্পৰ্কিত পৃষ্ঠা
* লৈমৰেল সিদবী
* ইমোইনু
* পান্থোইবী

## তথ্য সংগ্ৰহ

শ্ৰেণী:ধৰ্ম
শ্ৰেণী:মণিপুৰ
মৰম নদীৰ গাভৰু ঘাট

**মৰম নদীৰ গাভৰু ঘাট** ()  ১৯৯৯ চনত মুক্তিপ্ৰাপ্ত, বিক্ৰম হাজৰিকা, বৰ্ণালী পূজাৰী আৰু নিলয় গুপ্তা অভিনীত এখন অসমীয়া সংগীত-ৰোমাঞ্চ চলচ্চিত্ৰ। ছবিখন পুলক গগৈয়ে পৰিচালনা আৰু প্ৰযোজনা কৰিছে।

## অভিনয়ত
* বিক্ৰম হাজৰিকা – ৰাজীৱ চৌধুৰী (মীত)
* বৰ্ণালী পূজাৰী – মালা বৰুৱা
* নিলয় গুপ্তা‌ – ৰাজীৱ চৌধুৰী
* গুণ মহন্ত – সিদ্ধাৰ্থ বৰুৱা
* ৰাজেশ ভূঞা – ৰবীন
* অতুল পাচনি – আটো

## সংগীত

*মৰম নদীৰ গাভৰু ঘাট*ৰ চাউণ্ডট্ৰেক অতুল মেধিয়ে ৰচনা কৰিছে। সংগীত পৰিচালক হিচাপে এইখন তেওঁৰ প্ৰথম ছবি। কণ্ঠদান কৰিছে জুবিন গাৰ্গ আৰু মহালক্ষ্মী আয়াৰে। চাউণ্ডট্ৰেক এলবামটোত ৭টা ট্ৰেক আছে। ইয়াৰে *কি কৰো কি কৰো নেজানো*ৰ দুটা সংস্কৰণ আছে – এটা পুৰুষ কণ্ঠত আৰু আনটো মহিলা কণ্ঠত। লগতে আছে এটা বাদ্যযন্ত্ৰৰ ট্ৰেক। বলীউডৰ গায়ক চনু নিগম আৰু সাগৰিকা মুখাৰ্জীয়ে (শানৰ ভগ্নী) নেপথ্য কণ্ঠশিল্পী হিচাপে আত্মপ্ৰকাশ কৰা এইখন তেওঁলোকৰ প্ৰথম খন অসমীয়া চলচ্চিত্ৰ।

## তথ্যসূত্ৰ

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯৯ বৰ্ষৰ চলচ্চিত্ৰ
ৰণুৱা

**ৰণুৱা** () হৈছে ২০২১ চনত মুক্তি লাভ কৰা এখন অসমীয়া চলচ্চিত্ৰ। অসমীয়া চলচ্চিত্ৰৰ এগৰাকী জনপ্ৰিয় চলচ্চিত্ৰ নিৰ্মাতা তথা পৰিচালক চন্দ্ৰ মুদৈৰ দ্বাৰা পৰিচালিত 'ৰণুৱা' নামৰ অসমীয়া ছবিখনে ২০২১ চনত ৬৭ সংখ্যক ৰজকমল বঁটা লাভ কৰিছে। চিনেমাখন প্ৰযোজনা কৰিছে বৰ্ণালী ক্ৰিয়েটিভ ভিজন এণ্টাৰটেইনমেণ্টে।

## কাহিনী
‘ৰণুৱা’ চিনেমাখনৰ কাহিনীটো গুৱাহাটী চহৰত হোৱা কৃত্ৰিম বানপানীৰ ওপৰত আধাৰিত। অত্যধিক বৰষুণৰ বাবে গুৱাহাটী নগৰত সঘনে হোৱা কৃটিম বানপানীত মানুহে কেনেকৈ কষ্ট পায় চিনেমাখনত তাক দেখুওৱা হৈছে।

এজন ৰিক্সাচালক, যাদৱে তেওঁৰ পৰিয়ালটো পোহপাল দিবলৈ কোনোমতে কেইটকামান উপাৰ্জন কৰে। তাৰে তেওঁ আৰু তেওঁৰ পত্নী মাকনে তেওঁলোকৰ সন্তানক সুশিক্ষিত ৰূপত চাবলৈ বিচাৰে যাতে তেওঁলোকৰ সপোনবোৰ সিহঁতে পূৰণ কৰিব পাৰে। কিন্তু, গুৱাহাটীত হোৱা বানপানীয়ে তেওঁলোকৰ জীৱনলৈ ধ্বংস মাতি আনে। চমুকৈ এয়াই হৈছে ৰণুৱা চিনেমাখনৰ কাহিনী।

## অভিনয় শিল্পী
* ৰাজীৱ ক্ৰ’
* প্ৰণামী বৰা
* বৰ্ণালী দত্ত
* ৰ’দালি বৰা

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০২১ বৰ্ষৰ অসমীয়া চলচ্চিত্ৰ

## বাহ্যিক সংযোগ
*ৱৰ্ল্ড প্ৰিমিয়াৰ, ৰণুৱা, ইউটিউব
ভাগ্য (চলচ্চিত্ৰ)

**ভাগ্য** () প্ৰথম অসমীয়া ডাবিং চলচ্চিত্ৰ। ১৯৬৭ত মুক্তি পোৱা ৰাজশ্ৰী প্ৰডাকচনৰ জনপ্ৰিয় হিন্দী ছবি *তকদীৰ*ক সাতটা ভাষাত ডাবিং কৰা হৈছিল। *ভাগ্য* শিৰোনামেৰ কৰা *তকদীৰ*ৰ অসমীয়া ডাবিং ১৯৬৮ চনৰ ১২ এপ্ৰিলত গুৱাহাটীৰ মেঘদূত চিত্ৰগৃহত মুক্তি পায়।ছবিখনৰ ডাবিঙত অসমৰ সাংস্কৃতিক জগতৰ পুৰোধা ব্যক্তি কুলদা ভট্টাচাৰ্য, পুলক গগৈ, ভূপেন হাজৰিকা, জয়ন্ত হাজৰিকা, প্ৰফুল্ল বৰুৱা আদি জড়িত আছিল। আনন্দ বক্সীয়ে ৰচনা কৰা তকদীৰৰ গীতবোৰ ভুপেন হাজৰিকাই অসমীয়ালৈ ভাষান্তৰ কৰিছে।
## প্ৰেক্ষাপট
১৯৬৬ চনত *নিৰমন* (Nirmon) নামৰ কোংকণী ভাষাৰ ছবি এখন মুক্তি পাইছিল। নিৰমন শব্দৰ অৰ্থ হ’ল ভাগ্য। এই ছবিখনৰ অনুপ্ৰেৰণা আছিল ইংৰাজ কবি লৰ্ড টেনিচনৰ *[[:en:Enoch Arden|Enoch Arden]]* নামৰ এটা বৰ্ণনামূলক কবিতা। প্ৰভূত জনপ্ৰিয়তা লাভ কৰা *নিৰমন* ছবিখনে ১৩তম ৰাষ্ট্ৰীয় চলচ্চিত্ৰ মহোৎসৱত মাৰাঠী শিতানত *চাৰ্টিফিকেট অফ মেৰিট* লাভ কৰে। 

১৯৬৭ চনত ৰাজশ্ৰী প্ৰডাকচনে এই ছবিখনকে *তকদীৰ* নামেৰে পুনৰ্নিমাণ কৰে। তকদীৰে শ্ৰেষ্ঠ কলা নিৰ্দেশনাৰ ফিল্মফেয়াৰ বঁটা লাভ কৰিছিল। নিৰমনৰ পৰিচালক এ. চালামেই তকদীৰ পৰিচালনা কৰিছিল। নিৰমনৰ নায়িকা শালিনীয়ে এইখন ছবিতো মূল ভূমিকাত অভিনয় কৰিছিল। তকদীৰক সাতটা ভাষাত ডাব কৰা হৈছিল, যাৰ ভিতৰত এটা আছিল অসমীয়া ভাষা।

তকদীৰৰ অসমীয়া ডাবিঙত ভূপেন হাজৰিকাই এক গুৰুত্বূপূৰ্ণ ভূমিকা লৈছিল। হাজৰিকাৰ সৈতে হোৱা ঘনিষ্ঠতাৰ বাবে চিকমিক বিজুলী (১৯৬৯) ৰাজশ্ৰী প্ৰডাকচন আৰু ভূপেন হাজৰিকাৰ কামৰূপ চিত্ৰই যৌথভাবে প্ৰযোজন কৰিছিল।

## কাহিনীৰ সাৰাংশ
গোপাল আৰু সাৰদা গোৱাত বসবাস কৰা এহাল সুখী দম্পতী; তেওঁলোকৰ দুজনী ছোৱালী- মালা আৰু গীতা, আৰু এজন পুত্ৰ- সুশীল। সংগীতৰ টিউচন কৰি জীৱন-নিৰ্বাহ কৰা গোপালৰ আৰ্থিক অৱস্থা সিমান ভাল নহয়। সেয়েহে জাহাজৰ চাকৰি লৈ তেওঁ দূৰণিৰ ঠাইলৈ গুছি যায়। কিন্তু ধুমুহাত জাহাজ ডুব যায়। অসংখ্য লোকৰ মৃ্ত্যু হয়। কোনো শুং-সুত্ৰ নোপোৱাত গোপালকো মৃত বুলি বিশ্বাস কৰি নিঃস্ব অৱস্থা দিন কটোৱা সাৰদাই সন্তান কেইটাৰ মংগলৰ বাবে চহকী লোক বিজয়ক অনিচ্ছা সত্বেও বিয়া কৰায়।

ইফালে গোপালে ভাগ্যক্ৰমে জাহাজ দুৰ্ঘটনাত বাচি যায় যদিও স্মৃতি শক্তি হেৰুৱাই পেলায়। বহু বছৰ মূৰত তেওঁ সুস্থ হয় আৰু গোৱাৰ ঘৰলৈ উভতি আহে। কিন্তু তেওঁৰ পৰিয়ালটোৰ এই ৰূপান্তৰত তেওঁ হস্তক্ষেপ কৰিব নিবিচাৰে। বিজয়ে গোপালৰ বিষয়ে জানিব পাৰি ভাবুকি অনুভৱ কৰে। বিজয়ে গোপালৰ পৰা পৰিত্ৰাণ পাবলৈ চেষ্টা কৰে, যাতে তেওঁ অধিগ্ৰহণ কৰা পৰিয়ালটোৰ মাজত কোনেও সোমাব নোৱাৰে।

## অভিনয় শিল্পী

## সংগীত
ছবিখনত ৬টা গীত আছে। মূল হিন্দী ছবিখনৰ গীতবোৰ আনন্দ বক্সীয়ে লিখিছিল। ডাবিং ছবিখনত গীতবোৰ অসমীয়ালৈ ভাষান্তৰ কৰিছে  ভূপেন হাজৰিকাই। সংগীত পৰিচালনা লক্ষ্মীকান্ত প্যাৰেলালৰ।

## তথ্যউৎস

## বাহ্যিক সংযোগ
* ইউটিউৱত ''তকদীৰ''
*ইউটিউৱত কোংকণী ভাষাৰ ছবি ''নিৰমন''

শ্ৰেণী:অসমীয়া চলচ্চিত্ৰ
শ্ৰেণী:১৯৬০ দশকৰ অসমীয়া চলচ্চিত্ৰ
একে লিংগৰ বিয়া

thumb|একে লিংগৰ বিয়া

** একে লিংগৰ বিয়া ** () হল অনুষ্ঠানিকভাবে দুজন পুৰুষ বা দুগৰাকী মহিলাৰ মাজত হোৱা বিয়া যি সমকামিতাৰ ফলত হোৱা একে লিংগৰ প্ৰেমৰ পৰিনাম হয়। একে লিংগৰ বিয়া ভিন্ন প্ৰাচীন সভ্যতা যেনে ৰোমান আৰু চীনা ফুজিয়ানৰ মাজত প্ৰাচীন কালৰে পৰা অনুষ্ঠিত হৈ আহিছে। কিন্তু পশ্চিমীয়কৰণৰ ফেক্ট ১৯ শতিকাত এই প্ৰথা লোপ পায়।
আধুনিক যুগত প্ৰথম একবিংশ শতিকাৰ শেষত একে লিংগ বিয়াক মৰ্যদা প্ৰদান কৰি আইন প্ৰস্তুত কৰা হৈছিল।

## স্বীকৃতি দিয়া দেশ সমুহ
একে লিংগৰ বিয়াক বৰ্তমান ৩৪খন দেশত স্বীকৃতি দিয়া হৈছে। দেশ কেইখন হ'ল:-এণ্ডোৰা, আৰ্জেন্টিনা, অষ্ট্ৰেলিয়া, অষ্ট্ৰিয়া, বেলজিয়াম, ব্ৰাজিল, কানাডা, চিলি, কলম্বিয়া, কোষ্টাৰিকা, কিউবা, ডেনমাৰ্ক, ইকুৱেডৰ, ফিনলেণ্ড, ফ্ৰান্স, জাৰ্মানী, আইচলেণ্ড, আয়াৰলেণ্ড, লাক্সেমবাৰ্গ, মাল্টা, মেক্সিকো, নেদাৰলেণ্ড, নিউজিলেণ্ড, নৰৱে, পৰ্তুগাল, স্লোভেনিয়া, দক্ষিণ আফ্ৰিকা, স্পেইন, ছুইডেন , চুইজাৰলেণ্ড, টাইৱান, যুক্তৰাজ্য, আমেৰিকা, আৰু উৰুগু। ২০২৪ চনৰ ১ জানুৱাৰীত ইষ্ট’নিয়াত একে লিংগৰ বিয়া বৈধ হ’ব। 

আৰুবা, কুৰাচাও, চেক গণৰাজ্য,গ্ৰীচ,হণ্ডুৰাছ, ভাৰত,জাপান, লিচেনষ্টেইন, নাভাজো জাতি, দক্ষিণ কোৰিয়া, থাইলেণ্ড, আৰু ভেনিজুৱেলাত একে লিংগৰ বিয়াৰ বিষয়ে বিধায়িনী দল বা আদালতে বিবেচনা কৰি আছে।

লিথুৱেনিয়া, পেৰু, ফিলিপাইনছ,দক্ষিণ কোৰিয়া আৰু ইউক্ৰেইনকে ধৰি কেইবাখনো দেশত নাগৰিক দাম্পত্যৰ স্বীকৃতি প্ৰদান কৰা হৈছে।
## বিশ্বজুৰি একে লিংগৰ বিবাহ
মুঠ ৩৮খন দেশত সমলিংগ বিবাহ আইনীভাৱে সম্পন্ন আৰু স্বীকৃতঃ এণ্ডোৰা, আৰ্জেণ্টিনা, অষ্ট্ৰেলিয়া, [ক] অষ্ট্ৰিয়া, বেলজিয়াম, ব্ৰাজিল, কানাডা, চিলি, কলম্বিয়া, কোষ্টা ৰিকা, কিউবা, ডেনমাৰ্ক, [খ] ইকুৱেডৰ, [গ] এস্তোনিয়া, ফিনলেণ্ড, ফ্ৰান্স, [ঘ] জাৰ্মানী, গ্ৰীচ, আইচলেণ্ড, আয়াৰলেণ্ড, লিছটেনষ্টাইন, লাক্সেমবাৰ্গ, মাল্টা, মেক্সিকো, [ঙ] নেদাৰলেণ্ড, [চ] নিউজিলেণ্ড, [ছ] নৰৱে, পৰ্তুগাল, স্লোভেনিয়া, দক্ষিণ আফ্ৰিকা, স্পেইন, ছুইডেন, ছুইজাৰলেণ্ড, টাইৱান, থাইলেণ্ড, যুক্তৰাজ্য, [হ] আৰু উৰুগুৱে ইজৰাইল দ্বাৰা দূৰ বা বিদেশত সম্পন্ন সমলিংগ বিবাহক সম্পূৰ্ণ বৈবাহিক অধিকাৰৰ সৈতে স্বীকৃতি দিয়া হয়।

এল চালভাদৰ, ইটালী, জাপান, নেপাল, ভেনিজুৱেলা আৰু ভিয়েটনাম আইনসভা বা আদালতৰ দ্বাৰা সমকামী বিবাহ বিবেচনাধীন।

কসোভো, পেৰু, আৰু পোলেণ্ড ধৰি কেইবাখনো দেশত অসামৰিক সংঘৰ কথা বিবেচনা কৰা হৈছে। 

2015 চনৰ 12 মাৰ্চত ইউৰোপীয় সংসদ ইউৰোপীয়ান ইউনিয়নৰ প্ৰতিষ্ঠান আৰু সদস্য ৰাষ্ট্ৰসমূহক "সমকামী বিবাহ বা সমলিংগ নাগৰিক সংঘক ৰাজনৈতিক, সামাজিক আৰু মানৱ আৰু নাগৰিক অধিকাৰৰ বিষয় হিচাপে স্বীকৃতি দিয়াৰ ওপৰত [প্ৰতিফলিত কৰিবলৈ]" উৎসাহিত কৰি এক অ-বাধ্যতামূলক প্ৰস্তাৱ গৃহীত কৰা হয়।

আন্তঃৰাষ্ট্ৰীয় পৰ্যায়ত সমলিংগ বিবাহৰ প্ৰসাৰৰ প্ৰতি সঁহাৰি জনাই কেইবাখনো দেশে প্ৰতিৰোধমূলক সাংবিধানিক নিষেধাজ্ঞা জাৰি কৰিছে, য'ত আটাইতকৈ শেহতীয়া হৈছে ২০২৩ চনত মালি আৰু ২০২৪ চনত গেবন আন দেশবোৰত, এনে সীমাবদ্ধতা আইনৰ জৰিয়তে প্ৰভাৱিত হয়। সমলিংগ বিবাহ প্ৰথমে প্ৰণয়ন হোৱাৰ আগতেই কিছুমান দেশত সংবিধান আছিল য 'ত বিবাহ কেৱল এজন পুৰুষ আৰু এগৰাকী মহিলাৰ মাজত হোৱাটো নিৰ্দিষ্ট কৰা হৈছিল।

### আন্তঃৰাষ্ট্ৰীয় আদালতৰ সিদ্ধান্তসমূহ

#### ইউৰোপীয় মানৱ অধিকাৰ আদালত
২০১০ চনত ইউৰোপীয় মানৱ অধিকাৰ আদালত (ই. চি. এইচ. আৰ.) শ্বাল্ক আৰু ক 'পফ বনাম অষ্ট্ৰিয়াত ৰায় দিছিল। গোচৰত এগৰাকী অষ্ট্ৰিয়ান সমলিংগ দম্পতীৰ ছিল যত' বিয়া কৰাৰ অধিকাৰ অস্বীকাৰ কৰা হৈছিল। আদালতে ৪ ৰ পৰা ৩ ভোটত বিচাৰি পাইছিল যে তেওঁলোকৰ মানৱ অধিকাৰ উলংঘন কৰা হোৱা নাই।

## লগতে চাওক
*সমকামিতা
*কামিং আউট

## তথ্য সংগ্ৰহ

শ্ৰেণী:সমকামিতা
শ্ৰেণী:এলজিবিটি
গৌৰ গোপাল দাস

**গৌৰ গোপাল দাস** (Gaura-Gopāla dāsa) এগৰাকী খ্যাতনামা ভাৰতীয় জীৱনশৈলী প্ৰশিক্ষক আৰু প্ৰেৰণাদায়ক বক্তা। তেওঁ পূৰ্বতে এইছ পি(Hewlett Packard- HP)-ত অভিযন্তা হিচাপে কৰ্মৰত আছিল। তেওঁ আন্তঃৰাষ্ট্ৰীয় কৃষ্ণ সচেতনতা সমাজ(ইস্কন) (International Society for Krishna Consciousness-ISKCON)ৰ এগৰাকী সদস্য। 

## জীৱনী
গৌৰ গোপাল দাসৰ জন্ম হৈছিল মহাৰাষ্ট্ৰৰ পুনে জিলাত। তেওঁ বৈদ্যুতিক অভিযান্ত্ৰিক বিদ্যা (ইলেক্ট্ৰিকেল ইঞ্জিনীয়াৰিং) বিষয়ত পুনেৰ কাচৰৌ ৱাডিয়া ইনষ্টিউট অৱ টেকন'ল'জীৰ পৰা ডিপ্ল'মা আৰু কলেজ অৱ ইঞ্জিনীয়াৰিঙৰ পৰা একেই বিষয়ত ডিগ্ৰী লাভ কৰে। ইয়াৰ পিছত তেওঁ পূৰ্বতে এইছ পি(Hewlett Packard- HP)-ত এক চমু সময়ৰ বাবে অভিযন্তা হিচাপে কৰ্মৰত আছিল। পিছত তেওঁ সেই চাকৰি পৰিত্যাগ কৰি এগৰাকী জীৱনশৈলী প্ৰশিক্ষক হোৱাৰ সিদ্ধান্ত গ্ৰহণ কৰে। 

২০১৮ চনত গৌৰ গোপাল দাসৰ দ্বাৰা ৰচিত *Life's Amazing Secrets* শীৰ্ষক গ্ৰন্থখনি প্ৰকাশিত হয়। এগৰাকী প্ৰসিদ্ধ বক্তা হিচাপে খ্যাত দাসক কলিঙ্গ ইনষ্টিউট অৱ ইণ্ডাষ্ট্ৰিয়েল টেকন'ল'জীয়ে সন্মনীয় ডক্টৰেট উপাধি প্ৰদান কৰিছিল। তেওঁৰ ইউটিউব চেনেলত ৩.৯ মিলিয়নতকৈও অধিক দৰ্শকে অনুসৰণ কৰাৰ লগতে তেওঁৰ ভিডিঅ'সমূহ ১৭৭ মিলিয়নতকৈও অধিকবাৰ দৰ্শন হৈছে।

## প্ৰকাশিত গ্ৰন্থপঞ্জী
*
*গৌৰ গোপাল দাস (২০২০). *The Way of the Monk: The Four Steps to Peace, Purpose and Lasting Happiness.*

## তথ্যসূত্ৰ

## বাহ্যিক সংযোগ
* Gaur Gopal Das at Penguin India

শ্ৰেণী:হিন্দু ধৰ্মগুৰু
অৱন বৰপূজাৰী

**অৱন বৰপূজাৰী** (, ১৯৩৯-২০২১) আছিল আকাশবাণীৰ এগৰাকী  ঘোষক, বাতৰি পৰিৱেশক, কবি, ঔপন্যাসিক আৰু প্ৰবন্ধকাৰ ৷  ১৯৬৪ চনত আকাশবাণী গুৱাহাটী কেন্দ্ৰৰ ঘোষকৰূপে কৰ্ম জীৱন আৰম্ভ কৰা বৰপূজাৰীয়ে পাছলৈ অনুবাদক (গ্ৰেড-এ)ৰূপে অৱসৰ গ্ৰহণ কৰে৷ কাকত-আলোচনীত কবিতা, প্ৰবন্ধ লিখাৰ লগতে তেখেতে ১৯৫০ চনৰ বৰভূইকঁপৰ পটভূমিত 'গ্ৰহণ' নামৰ এখন উপন্যাসো লিখি উলিয়াইছিল ৷ তেখেতে নাট্য-অভিনেতা হিচাপেও পৰিচিতি লাভ কৰিছিল ৷  
## জন্ম আৰু শিক্ষা
অৱন বৰপূজাৰীৰ জন্ম মাৰ্ঘেৰিটাত হৈছিল যদিও তেখেত অবিভক্ত শিৱসাগৰ জিলাৰ নকছাৰীতহে শৈশৱ-কৈশোৰ অতিবাহিত কৰিছিল ৷ নকছাৰী হাইস্কুলৰ পৰা তেখেতে হাইস্কুল শিক্ষান্ত পৰীক্ষাত ঊত্তীৰ্ণ হয় ৷ ইয়াৰ পিছত জগন্নাথ বৰুৱা মহাবিদ্যালয়ৰ পৰা আই.এ. পাছ কৰে ৷ ১৯৬১ চনত কটন কলেজৰ পৰা তেখেতে ইতিহাস বিষয়ত স্নাতক ডিগ্ৰী লাভ কৰে ৷ 
## কৰ্মজীৱন
১৯৬৪ চনত অৱন বৰপূজাৰীয়ে আকাশবাণী গুৱাহাটী কেন্দ্ৰৰ ঘোষকৰূপে কৰ্মজীৱনৰ পাতনি মেলে৷ ১৯৬৬ চনৰ ১ জুন তাৰিখে তেখেতে আকাশবাণী দিল্লীত বাতৰি পৰিৱেশক হিচাপে যোগদান কৰে ৷ আকাশবাণী দিল্লীৰ পৰা তেখেতে 'সংবাদ বিচিত্ৰা' নামৰ অনুষ্ঠান এটা প্ৰযোজনা কৰিছিল৷ ১৯৮৪ চনৰ ২৬ জুনত অৱন বৰপূজাৰী আকাশবাণী গুৱাহাটী কেন্দ্ৰলৈ বদলি হৈ আহে ৷ ২০০০ চনত এইটো কেন্দ্ৰৰ পৰাই তেখেতে বাতৰি পৰিৱেশক আৰু এ-গ্ৰেডৰ অনুবাদক হিচাপে অৱসৰ লয় ৷ 

অৱন বৰপূজাৰীয়ে নাটকতো অভিনয় কৰিছিল ৷ তেখেতে একাধিক কাকতৰ লগতে তেখেতে 'প্ৰতিধ্বনি', 'নৱযুগ'ত কবিতা লিখিছিল ৷ চলচ্চিত্ৰ মহোৎসৱৰ প্ৰতিবেদন, বাতৰি আদিৰ বিষয়ে তেখেতে 'অসম বাণী'ত লিখিছিল ৷ কুৰি শতিকাৰ ১৯৫০ চনত অসম কঁপাই যোৱা বৰভূঁইকঁপৰ পটভূমিত অৱন বৰপূজাৰীয়ে 'গ্ৰহণ' নামৰ উপন্যাস এখনো লিখি উলিয়াইছিল ৷ 
## ব্যক্তিগত জীৱন
অৱন বৰপূজাৰীৰ  পত্নী বন্তি বৰপূজাৰীও আকাশবাণী গুৱাহাটী কেন্দ্ৰৰ লগত জড়িত ৷ তেখেত কেন্দ্ৰৰ অৱসৰপ্ৰাপ্ত বিষয়া ৷ দম্পতীটোৰ এটি পুত্ৰ সন্তান আছে ৷ 
## মৃত্যু
২০২১ চনৰ ২৮ অক্টোবৰৰ পুৱা ৫ বাজি দহ মিনিটত অৱন বৰপূজাৰীৰ দেহাৱসান ঘটে ৷ হৃদৰোগত আক্ৰান্ত হৈ তেখেত গুৱাহাটীৰ এখন বেচৰকাৰী চিকিৎসালয়ত ৯ অক্টোবৰৰ পৰা চিকিৎসাধীন হৈ আছিল ৷ 

## তথ্যসূত্ৰ
শ্ৰেণী:অসমৰ ব্যক্তি
দেৱী (চলচ্চিত্ৰ)

**দেৱী** () ১৯৮৪ চনত মুক্তি পোৱা শম্ভু গুপ্তা আৰু দাৰা আহমেদ পৰিচালিত এখন ৰঙীন অসমীয়া চলচ্চিত্ৰ। পৰিচালকদ্বয়ে *দেৱী*ৰ যোগেদি প্ৰথম পৰিচালক হিচাপে আত্মপ্ৰকাশ কৰে। পৰিচালকদ্বয়ে নিজেই ছবিখনৰ সংলাপ আৰু চিত্ৰনাট্য ৰচনা কৰিছে। প্ৰযোজনা আৰ এন ফিল্মছৰ। মূল ভূমিকাত অভিনয় কৰিছে জৰ্জ বেকাৰ, ডলী গুপ্তা,  বিজু ফুকন আদিয়ে। সংগীত ভূপেন উজীৰৰ।
## অভিনয় শিল্পী

*জৰ্জ বেকাৰ
*ডলী গুপ্তা
*বিজু ফুকন
*ডাঃ হাদি আলম বৰা
*অমূল্য কাকতি
*পূৰবী দাস
*প্ৰতীষা শইকীয়া
*পল্লবী ঠাকুৰীয়
*ডাঃ দিপালী দত্ত
*নিলয় (শিশুশিল্পী)
*পূবালী (শিশুশিল্পী)

## সংগীত
দেৱীৰ সংগীত পৰিচালনা কৰিছে ভূপেন উজীৰে। গীত লিখিছে এলি আহমেদ আৰু আমিনুল হকে। কণ্ঠদান কৰিছে সমৰ হাজৰিকা, অশোক শইকীয়া আৰু মালবিকা বৰাই। মুঠ গীত চাৰিটা।

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ